
Aristoteles. 

Omnium  ingenii  monuraentorum,  quae  ex  argentea 
quam  dicunt  litterarum  romanarum  aetate  nostris  tem- 
poribus  tradita  sunt,  inde  ab  antiquitatis  studiis  experge- 
factis  et  restitutis  nullum  fere  saepius  a  viris  doctis 
tractatum,  nullum  accuratius  diversissima  ratione  discep- 
tatum  et  explicatuni  est  quam  dialogus,  qui  de  oratoribus 
inscribitur,  Taciti  nomini  vulgo  adscriptus.  Ac  de  gra- 
vitate  libelli,  quanti  momenti  sit  argumentum,  de  quo 
disputatur,  quot  quantaequc  sint  sermonis  virtutes,  quam 
praeclara  stili  elegantia  iam  nihil  est,  quod  in  dubio 
ponatur.  Xam  etiamsi  nonnulli  viri  docti,  in  quibus  non 
ignobiles  Ernestius  et  Klossmannus  (in  „lluperii  opera 
Tacitiet),  arbitrabantur  dialogum  de  oratoribus  multis 
vitiis  et  in  verbis  et  in  sententiis  laborantem  minimi  esse 
pretii,  latinitatis  iamiam  labentis  documentuni  atque 
idcirco  neque  verum  primi  imperatoruni  romanorum  sae- 
culi  speculum  habendum  neque  ulli  pracclaro  eius  aetatis 
scriptori  esse  adiudicandum :  tamen  hae  opiniones  eorum 
sunt,  qui  singulas  libelli  partes  optime  connexas  inter  se 
et  aptas  aut  non  rectius  perspexerunt  aut  perspicere 
noluerunt  neque  totum  argumentum  eiusque  enarrationem 
perpensa  habuerunt.  De  quovis  autem  ingenii  humani 
opere  a  nonnullis  pravam  aliquam  et  vanam  opinionem 
sequentibus  similiter  falso  modo  diiudicatur ;  sic,  ut  unum 
afferam  exemplum,  Ludenus,  vir  alioquin  acris  ingenii, 
Taciti   Germaniam    opinatur    commentarium    esse   rerum 


sine  ullo  consilio  ac  ratione  hinc  illinc  collectarum  et 
conscriptarum,  cum  inter  omnes  constet  compositionem 
et  constructionem  sententiarum  in  ea  non  esse  fortuitam, 
sed  certo  et  optimo  consilio  institutam.  Semper  vero 
tales  errores  rarissimi  sunt;  et  ut  nostris  diebus  pauci 
sunt,  qui  Ludeni  istam  opinionem  admirentur  vel  defen- 
dant,  sic  de  laude  dialogi  de  oratoribus,  „aureoli  libelli/e 
et  si  non  integra  et  incorrupta  forma  servati,  iam  omnes 
fere  consentiunt ;  neque  errant,  reor,  qui  pro  communi  de 
illo  libello  omnium  iudicio  ponunt  haec  Bernhardyi  in 
„grundriss  dcr  rbm.  litteraturee  p.  625.  (ed.  anni  1850.) 
pronunciata:  „der  dialogus  de  oratoribus  ist  eine  der 
geistreichsten  schriften  aus  der  rbmischen  litteratur;  mit 
mannlicher  kraft  und  geschickter  charakteristik,  in  einem 
lebhaften,  oft  empfndsamen  tone  zeichnet  er  bilder  aus 
der  nationalen  erziehung  und  bildung ,  deren  mittelpunkt 
eine  an  gedanken,  vortrag  und  gesinnung  gleich  vor- 
treffliche  parallele  der  republikanischen  und  monar- 
chischen  beredtsamkeit  ist,  ein  ehrenhaftes  denkmal  aus 
dem  schlusse  des  ersten  jahrhundertsee.  Quod  igitur 
attinet  ad  virtutes  disputationis,  ad  sermonis  elegantiam 
verborumque  splendorem,  vel  plurimi  viri  docti  idem 
sentiunt:  dialogum  de  oratoribus  inter  litteras  romanas 
non  infimum  locum  obtinere  (cf.  Ecksteinii  ,,prolegomm. 
in  Taciti  qui  vulgo  fertur  dialogum  de  oratoribusee 
Halis  Sax.  1835.  p.  33.). 

Alia  vero  quaestio  non  minus  gravis  atque  multo 
difficilior  nondum  omnino  est  diiudicata,  quamquam  sae- 
pissime  disputata:  quis  enim  auctor  sit  praeclari  libelli, 
adhuc  sub  iudice  lis  est.  Quam  quaestionem  maximi  esse 
momenti  nemini  non  apparet :  nam  auctorem  tam  illustris 
scriptionis  cognovisse  cum  ad  scriptorem  ipsum,  cui  adiu- 
dicanda  est,  melius  intelligendum  permultum  iuvat,  tum 
toti  aetati,  cui  debetur,  litterarumque  in  illa  conditione 
propriam  lucem  affert.  Neque  omnino  sunt  leves  istae 
de  auctore  dubitationes  vel  temerariae;  nam  permulti 
viri  docti  neque  exiguae  auctoritatis  diversas  causas  attu- 


lerunt,  ut  alii  alium  eligant  ex  argenteae  latinitatis  scrip- 
toribus  dialogi  auctorem.  Itaque  iam  operae  pretium  est 
totam  de  dialogo  quaestionem  nondum  confectam  denuo 
movere  et  singulas  sententias  hac  in  re  prolatas  puro 
iudicio  examinare  et  diligenter  animo  perpendere. 

Atque  primum  quidem  videamus,  quaenam  sint  causae, 
cur  viri  docti  hac  in  dubitatione  haeserint  atque  haereant. 
Neque  enim  sine  nomine  auctoris  libellus  traditus  est; 
sed  in  plurimis  codicibus  manuscriptis  —  sunt  autem 
quotquot  novimus  undecim,  in  quibus  inest  —  vel  una 
cum  Taciti  libris  historicis  perscriptus  est  vel  titulo  ipsum 
nomen  est  additum  auctoris  Cornelii  Taciti,  perpauci 
auctorem  non  commemorant ;  quod  vero  in  uno  codice 
Vindobonensi,  qui  nullius  scriptoris  quidquam  continet 
nisi  Taciti  opera,  Quintiliam  nomen  idque  manu  recen- 
tiore  praescriptum  est,  nullius  est  momenti:  nam  cum 
Taciti  editioni  principi  a  Vindelino  Spirensi  secundum 
illum  codicem  Vindobonensem  circa  annum  1470.  paratae 
dialogus  ut  Taciti  opusculum  insertus  sit,  sequitur  illucl 
Quintiliani  nomen  posteriore  tempore  esse  appositum,  quo 
dubitationes  de  auctore  iam  exstiterant.  Quibus  expositis 
cognoscitur  ex  traditione  dialogi  non  esse  dubium  auc- 
torem.  Aliae  igitur  sunt  causae,  quibus  commoti  Tacito 
libellum  esse  abiudicandum  viri  docti  censuerunt:  et  sunt 
in  libello  ipso.  Stili  enim  diversitas  multis  tam  mira 
videtur  et  insignis,  ut  a  se  non  possint  impetrare,  ut 
eunclem  Tacitum  agnoscant  auctorem ;  haec  princeps  est 
causa  istarum  dubitationuni,  alias  cleinde  aliundc  atierunt, 
quibus  opinioncm  lirment. 

Ad  reformationis  ccclesiasticae  aetatcm  usquc  ne  unus 
quidem  vir  doctus  Tacitum  non  esse  dialogi  auctorem 
cogitavit  (neque  id  est  quod  mireris;  neque  enim  Tacitus 
illis  temporibus  diligentius  tractabatur  neque  dialogus 
ipse  iam  cliu  ex  oblivionis  obscuritate  in  lucem  prohitus 
erat);  sed  tum  secuti  simt  traditionis  auctoritatem,  quod 
apparet  Pomponii  Sabini  testimonio,  clocti  grammatici 
altero  saeculi  XV.   dimidio   florentis;  is  eiiim  Cornelium 


Tacitum  dicit  appellare  scripta  Maecenatis  ,,raIamutros,ei 
qui  locus  nisi  in  dial.  c.  26.  in  omnibus  Taciti  scriptis, 
quotquot  nunc  habemus,  nusquam  exstat.1)  Is  igitur  de 
Tacitea  dialogi  origine  nihil  dubitavit.  Primus  vero,  qui 
observato  dialogi  sermone  ab  historiarum  libris  et  anna- 
lium  omnino  alieno  suspicionem  excitavit  contra  Tacitum 
auctorem,  Beatus  Rhenanus  fuit  Alsatiensis,  Lutheri  fere 
aequalis.  Neque  tamen  iam  aperte  et  directo  ausus  est 
libellum  Tacito  abiudicare,  sed  caute  et  modeste  monstrat 
quid  sentiat:  ,,hunc  dialogum/s  inquit,  S9viv  crediderim 
esse  Tacitii:.  Quamvis  illo  „mx  crediderim'''  certum 
iudicium  non  pronunciatum  sit,  tamen  vetus  traditio  labe- 
factari  coepta  est.  Et  cum  paullo  post  vir  summae  in 
litteris  auctoritatis,  doctissinius  ille  et  ingeniosus  Taciti 
existimator,  Justus  Lipsius,  Taciteam  dialogi  originem 
plane  negavisset  et  sic  novam  de  illo  sententiam  intro- 
duxisset,  grandis  virorum  doctorum  numerus  illum  auc- 
torem  et  ducem  secutus  per  ter  centum  annos  Tacito 
dialogum  adimere  studebat,  alii  cum  quaestione  diligenter 
perpensa  ad  eam  ipsam  sententiam  adducerentur,  alii 
minus  considerati  cum  aliquid  novi  deprehendere  et  scien- 
tiae  addere  opinarentur,  alii  cum  causam  et  occasionem 
datam  putarent,  ut  fieri  solet,  tradita  et  vetera  iudicia 
impugnandi.  Quos  onmes  quidem  non  in  animo  est  sin- 
gulos  enumerare;  sed  praecipuos  ex  illis  eorumque  sen- 
tentias  proprias  cognosci  opus  est  ad  statum  totius  quae- 
stionis  intelligendum. 

Justus  Lipsius  igitur  summus  eius  novae  sententiae 
auctor  habendus  est:  „stilus  enim,ie  inquit,  „non  fallax 
in  hoc  genere  argumentum,  in  ?wstro  (i.  e.  Tacito)  con- 
strictus  ubique,  teres,  acutus  et  severus  magis  qtiam 
lepidus;  hic  (in  dialogo)  omnia  contra;  —  superest, 
ut  de  scriptore  huius  libri  verbo  admoneam;  quem  Ta- 
citum  non  esse  tam  cerlum  apud  me  est  quam  si  Apollo 
respondisset;    —  inclino,  ut  Quintiliano  tribuam'\     Haec 


J)  cf.  Eckstein,  1.  1.  p.  63.  sq. 


Lipsius  in  praefatione  primae  dialogi  eclitionis,  quae  a. 
1574.  procliit  cum  hac  insrciptione :  „  Fabii  Quin  tiliani 
ut  videtur  dialogus  an  sui  saeculi  oratores  antiquis  et 
qua  re  concedant,  Cornelio  Tacito  falso"  (in  posteri- 
oribus  editionibus  ,,culgo~)  „inscriptusee.  Librorum 
manuscriptorum  auctoritatem  hac  in  re  prorsus  negligit : 
..twemplaria  omnia/'  inquit,  ,,Tacito  dialogum  adserunt; 
quid  illa?  cix  bina  aut  terna  credo  ea  esse  in  omni 
Europa,  quae  tam  facile  et  pronum  est  hic  mentiri  quam 
in  aliis  libris  saepe6S.  Quo  argumento  usus  fere  univer- 
sam  antiquitatis  traditionem  facile  possis  subvertere. 
Lipsii  iudicium  secuti  permulti  deiude  exstiteruut,  qui 
Quintilianum  auctorem  esse  contenderunt  (quorum  nonnulli 
etiam  titulum  a  Lipsio  inventum  servarunt)  iique  magnae 
inter  viros  doctos  famac ;  ex  quibus  placet  Curtium  Piche- 
nam,  Gruteri  quidem  iudicio  (ad  Cic.  Verr.  V.  7.)  „so- 
spilatorem  Taciti  post  Lipsium  unico  magis  unicum,(i 
Jan.  Gruterum,  Franc.  Modium,  J.  G.  Graevium,  Jan. 
Dousam,  Vinc.  Placcium,  Clirist.  Cellarium,  Christ.  Saxium 
nominatim  afferre.1)  Tamen  illi  quoque  ipsi  nonnunquam 
in  dubitatione  aliqua  haesitasse  videntur;  Cellarius  certe 
uno  loco,  ubi  hanc  de  Quintiliano  sententiam  pronunciat 
(ad  Plin.  epp.  I.  5.  8.):  „Quintilianus.~  inquit,  .,cel 
quisquis  auctor  est  libri  de  causis  corruptae  elo- 
quentiae"  cet.  —  Alia  nonnulla  istam  sententiam  vide- 
bantur  confirinare.  Quintilianus  enim  duobus  institutionum 
oratoriarum  locis  librum  commemorat  a  se  conscriptum 
3,de  causis  corruptae  efoquentiae~  :2)  inst.  orat.  lib.  VI. 
prooem.  3 :  „nam  ita  forte  accidit.  ut  eum  quoque  librum. 
quem  de  causis  corruptae  eloq u  e n  t i a  e  emisi,  iam 
scribere   aggressus   ictu   simili  ferirer" ;    —   alter  locus 


')  cf.  Eckstein.  1.  1.  p.  41.  53.  sqq. 

2)  Cui  vemm  libro.  id  quod  non  est  omittenflum.  nusquam 
..ftiulofjr'-  titulum  artdit.  qui  in  omnibus  fere  nostri  libelli  codi- 
cibus  manuscriiitis  appositus  est. 


est  lib.  VIII.  c.  6.  extr. :  „sed  de  hocee  (recto  scilicet 
hyperboles  usu)  „satis,  quia  eundem  locum  plenius  in 
eo  libros  quo  causas  corruptae  eloquentine  redde- 
bamus,  tractammusee.  Acl  eimclem  librum  respicit  lib.  V. 
c.  12.  extr.,  qui  locus  pertinere  vicletur  acl  scholarum 
rhetoricarum  ineptias  et  nugas  in  dialogo  quoque  c.  35. 
notatas. 

Iam  quidem  non  potest  negari  dialogum  nostrum 
aliquo  modo  agere  de  causis  corruptae  eloquentiae,1)  sed 
ne  unus  quidem  librorum  dialogi  manuscriptorum  hanc 
exhibet  inscriptionem,  sed  in  omnibus  titulum  fert  sive 
de  oratoribus  sive  de  oratoribus  et  poetis  sive  de 
grammaticis  et  rhetoribus  sive  alia  similia.  Attamen 
nonnulli  illis  Quintiliani  significationibus  inducti  non  dubi- 
taverunt  non  solum  Quintilianmn  pronunciare  auctorem, 
sed  etiam  illum  ,sde  causis  corruptae  eloquentiaeee  titu- 
lum  dialogo  praeponere. 

Audiamus  contra,  quibus  de  causis  Schulzius  in  prae- 
fatione  editionis  suae  dialogi  illam  sententiam  refutandam 
censet.  „Ut  concedamus^  inquit,  ,.quod  negari  non 
potest,  hinre  dialogum  bis  vel  adeo  ter  lacunis:  eae 
tamen,  quamquam  de  earum  ambitu  faciles  sumus,  non 
adeo  amplae  et  insignes  sunt}  ut  uberior  tractatio  de 
hyperbole,  de  xaxo&Ma  (de  qua  apud  Quintilianum  lib. 
VIII.  c.  3.  agitur)  reliquisque  orationis  vel  vitiis  vel 
ornamentis  sine  ullo  connexionis  vestigio  exidere  potuisse 
videatur.  Nec  probabile  est  Quintilianum  ibi  de  hypcr- 
bole  solaT  sed  etiam  de  ceteris  tropis  figuiisque  egisse. 
Ita  vero  vel  maiorem  partem  libri  eiusque  doteni  fere 


x)  cf.  exempli  gratia  tales  locos  quales  legivntur  c.  1. : 
„saepe  ex  me  requivis^  cur.  cum  prtora  saecula  tot  eminentium 
oratornm  ingeniis  gloriaque  /Joruerint.  nostra  potissimum  aetas 
deserta  et  laude  eloquentiae  orbata.  vLv  nomen  ipsum  oratoris 
retineat";  c.  24. :  .Jgitur  e.vprome  nobis  causas  cur  tantum  ab 
eloquentia  eorum  (antiqnorum)  recesserimns''' :  et  praecipue  quae 
inde  a.  c.  28.  explicautur. 


praccipuam  periisse  exislimandum  esset.  Sed  tam  laxae 
descriptionis  amplique  propositi  modum  in  libellum 
nostrum  prorsus  non  cadere  manifestum  est,  in  quo 
praeterea  nihil  technicum,  nih.il  specialium  de  arte  rhe- 
torica  praeceptionum  reperitur,  sed  in  unicersum  causae 
indicantur,  cur  Vespasiani  aevo  mitltum  iam  defecerint 
oratores  a  Tullianae  aetatis  praestantiaee. 

Tum  vero  sermonis  etiam  similitudo  Quintilianum 
videbatur  auctorem  significare,  „lubrica  quidem  obsercatio 
quaeque  exercitatisshnum  exigit  iudicem/£  quod  Spaldingi 
monitum  utinam  nmlti  hac  in  re  indaganda  audivissent. 
Eundem  in  intelligendo  Quintiliano  acutissimum  et  prae 
aliis  subtilem  investigatorem  omnes  de  Quintiliano  opi- 
niones  profligavisse  putamus,  qui  in  Quintiliani  editione 
ad  lib.  VI.  prooem.  nostri  dialogi  sermone  cum  stilo 
Quintiliani  comparato  et  niultis  Quintiliani  et  dialogi  locis 
allatis,  qui  inter  se  aut  dissentiunt  aut  plane  repugnant, 
ad  finem  perveniat  disceptationis :  .,plane  confirmor  in 
ea  sententia,  ut  Quintitiano  auctori  abiudicem  dialogum 
de  oratoribus". 

Sed  aliud  etiam  habent  argumentum,  qui  Quintilia- 
num  auctorem  esse  contendunt,  ex  aetatis  ratione  petitum : 
3}convenit  et  aetatis  ralio,"  inquit  Lipsius;  .,Quintilianum 
Domitiani  temporibus  et  Nervae  oixissi  historiae  appro- 
bani".  Ulud  „concenit  aefatis  ra(io<e  per  se  iam  nihil 
probat;  sed  ne  convenit  quidem.  Comparemus  dialogi 
tempus  cum  aetate  Quintiliani.  Dialogi  quidem  auctor 
ipse  illi  disputationi  admodum  iuvenem  se  interfuisse 
dicit  (dial.  c.  1.).  Quo  tempore  autem  ea  habita  sit,  in 
libcllo  ipso  disertis  verbis  exponitur:  ..sexta  felicis  'prin* 
cipatus  stalione,  qua  Vespasianus  rem  publicam  fovet" 
(c.  17.).  Cum  autem  Vespasianus  anni  69.  p.  Chr.  n. 
Kalendis  Juliis  principatum  ceperit,  sextus  imperii  annus 
fuit  74.  vel  75.  Quintilianus  vero  intni  a.  42.  et  44.  aevi 
nostri  natus  quomodo  se  in  dialogo  „admodum  iuce?iemu 
potuisset  nominare,  cum  33.  vel  35.  ageret  annuniV  quo- 
modo  praeterea  in  inst.  orat.  X.  3.  12.  Julium  Secundum 

aequalem  suum  atque  a  se  familiariter  amatum  appellasset, 
cuius  inter  auditores  et  assiduos  sectatores  sese  numerat 
auctor  dialogi  (dial.  c.  2.)?  — 

Altera  classis  eorum  qui  Tacito  dialogum  abiudicant, 
sunt  qui  C.  Caecilium  Plinium  Secundum  minorem  statuunt 
auctorem.  Cuius  sententiae  propugnator  est  Jo.  Jac. 
Henr.  Nastius,1)  eumque  secuta  est  magna  cohors  virorum 
doctorum.2)  Huic  quoque  sententiae  stilus  dialogi  Plinia- 
nis  scriptis  similior  praesidio  est;  tum  tempus,  quo  dialo- 
gus  habitus  fingitur,  optime,  aiunt,  in  Plinium  cadit, 
atque  tale  argumentum  rhetoricum  pertractare  aptissimum 
est  reliquis  Plinii  studiis  (quae  eaedem  causae  ceterum 
etiam  a  Quintiliani  patronis  interponuntur) ;  praeterea 
Fabius  Justus,  ad  quem  libellus  missus  est,  Plinii  familia- 
rissimus  eiusque  tantum  ex  epistulis  notus,  nusquam  a 
Tacito  commemoratur. 

Ac  de  prima  quidem  causa  pro  Pliniana  dialogi 
origine  allata  eaedem  exstant  difncultates  et  angustiae 
quae  supra  de  Quintiliano.  Si  quis  enim  Plinii  sermonem 
in  epistulis  et  in  panegyrico  adhibitum  cognoverit  et  cum 
dialogo  accuratius  comparaverit,  is,  quanta  sit  diversitas, 
non  potest  non  intelligere.  Nam  fucus  et  cincinni  ser- 
monis  Pliniani  desunt  dialogo,  qui  etiamsi  non  minus 
elegans  tamen  non  ita  politus  et  ornatus  est,  ut  Plinii 
ingenium  agnoscas.  Praeterea  illam  virtutum  suarum 
ostentationem  et  praedicationem  apud  dialogi  auctorem 
desideraveris,  quam  in  omnibus  suis  scriptis  prae  se  fert 
Plinius. 

Sed  per  aetatem  Plinius  fortasse  auctor  esse  potest 
vel  utique  est?  —  Plinius,  qui  duodevicesimum  agebat 
annum,  cum  ex  Vesuvii  incendio  avunculus  obiit  (ep.  VI. 
20.  5.),  i.  e.  nostri  aevi  a.  79.,  eo  tempore,  quo  disputatio 
illa  instituta  fingitur,  tredecim  fere  annorum  puer  fuit. 
Minime  vero  probabile  est  tantillae  aetatis  puerum  quam- 


1)  In  dial.  trauslat.  vernac.  Hal.  1787. 

2)  v.  Eckstein,  1.  1.  p.  42.  46.  sqq. 

quam  praeclara  indole  praeditum  gravissimi  argumenti 
disputationem  virorum  sapientium  omnino  potuisse  intel- 
ligere  et  omni  ex  parte  percipere.  Et  Plinius  tametsi 
quatuordecim  natus  aimos  tragoediam  graecam  scripserit, 
tametsi  Livium  adolescentulus  legerit,  clarissimos  prae- 
ceptores  admodum  adolescens  secutus  sit,  tametsi  omniuni 
denique  litterarum  fuerit  indole  capacissima  et  summo 
studio:  „vix  tamen  et  ne  cix  quidem;''  ut  recte  monet 
Boetticherus, l)  „tantum  caluisset  ingenii  aeumine,  ut 
huius  argumenti  colloquium  sequi,  nedum  id  quod  ex  eo 
memoriae    mandasset,    stilo    exprimere    potuissetse. 

Sic  illa  etiam  de  Plinio  sententia  levis  est  et  intirma ; 
nam  reliquae  causae,  quod  Plinius,  clarissimus  orator, 
optime  potuerit  de  eloquentia  dissertationem  scribere  et 
quod  acl  Fabium  Justum  libellus  missus  sit,  nihil  probant 
neque  pro  Plinio  neque  contra  Tacitum,  dum  alia  argu- 
menta  dcsunt,  quae  nihil  relinquunt  dubii. 

Sed  alii  etiam  a  nonnullis  propositi  suut  auctores, 
quandoquidem  Tacitus  non  esse  debet.  Quid  vero  dicamus 
de  C.  Suetonio  Tranquillo,  de  M.  Valerio  Messalla  Corvino, 
cle  Curiatio  Materno  denique,  de  quibus  multi  somniave- 
runt  potius  quam  cogitaverunt!  Xam  revera  a  quibusdam 
tales  .sententiae  ea  sola  de  causa  prolatae  videntur,  quod 
opinionibus  capti  quamlibet  arripuere  imagincm  argumenti 
ad  sententiam  dcfcndendam.  Quam  vana  autcm  vcl  uti- 
que  falsa  illa  argumcnta  contra  Taciteam  dialogi  originem 
intcrposita  intcrdum  fucrint,  uno  cognoscatur  exemplo. 
Nastius  cnim  iu  prolegomenis  translat.  vcrnacul.  ad 
firmandam  suam  sententiam  praetcr  alias  causas  hanc 
alfert:  ,.Wie  konnte  Tacitus, "  inquit,  „sick  selbst  admo- 
dum  iucenis  nennen,  wenn  er  nach  dem  ausdriicklichen 
zeugniss  des  lilteren  Ptinius  (h.  n.  VIL  c.  17. )  unter 
Vespasian  die  procuratur  in  Gallien  cerwaltete  und  von 
seiner  gemahtin.    einer    tochter  des  Julius  Agricola.    zu 


')  In  lex.  Tac.  prolegomni.  p.  IX. 

der  zeits  als  er  diese  wiirde  bekleidete,  bereits  einen 
dreijiihrigen  sohn  hatte?"  —  Neque  volo  disceptare,  ille 
Plinii  locus  sitne  huic  quaestioni  alicuius  momenti  an  non 
sit;  sed  iam  id  vanitatem  illius  opinionis  coarguit,  quod 
Tacitus  a.  78.  Agricolae  consulatu  tum  perfuncti  filiam 
in  matrimonium  duxit,  a.  79.  ideo  Plinio  moriente  filium 
non  unius  anni,  nedum  trium  annorum  habere  potuit. 
Tamen  Nastius  quasi  se  iactans  haec  addit:  „Ich  habe  den 
letzteren  grund  aus  dem  zeugniss  des  Plinius  dessicegen 
beigefugts  weil  Lipsius  und  die  iibrigen  erklarer  dieser 
schrift  denselben  Rbersehen  haben,  und  weil  er  die 
unrichtigkeit  des  vorgebens,  als  ob  Tacitus  der  verfasser 
unseres  dialoges  seis  ausser  allen  ziveifel  setztC(. 

Sed  haec  hactenus. 

Sunt  autem  alii  quoque,  qui  nulli  istarum  sententia- 
rum  addicti  cum  cauto  et  considerato  iudicio  neque  Quin- 
tiliano  neque  Plinio  neque  alii  ulli  auctori,  quotquot  nunc 
quidem  noti  sunt,  dialogum  adscribere  audent,  tamen 
propter  nimiam  in  dicendi  ratione  discrepantiam  Tacito 
eum  abiudicandum  esse  censent,  ideoque  incertum  conten- 
dunt  eius  esse  auctorem.1)  Quam  ad  sententiam  Lipsius 
se  convertit,  cum  posteriore  tempore  de  Quintiliano  etiam 
dubitare  coepisset.  Eum  secuti  sunt  permulti  viri  docti 
non  minimae  auctoritatis,  ut  G.  J.  Vossius,  Fr.  A.  Wol- 
fius,  Aug.  Matthiaeus,  nostris  etiani  diebus  Bernhardyus, 
alii;  neque  Ecksteinius  ipse  in  egregia  de  dialogo  disser- 
tatione  totam  quaestionem  omnino  non  in  dubio  ponit; 
concludit  enim:  iSsumma  superest  difficultas  in  dicendt 
genere  a  Taciti  usu  plane  abhorrente  posita;  quare 
totam  rem,  dum  meliora  proferantur,  in  medio  relin- 
quendam  esse  censuimuse(.  —  Quid  vero?  nonne  aliquo 
modo  mirationem  moveret,  quod  de  homine  sua  aetate  in 
litteris  nobilissimo,  de  scriptore  talis  gravitatis  et  talis 
artis,    quales   dialogus    satis   monstrat,    de   auctore,    qui 


0  cf.  Eckstein,   1.  1.  p.  42.  extr.  sq. 

virorum  aetatis  suae  illustrissimorum  et  maxima  dignitate 
praeditorum  societate  atque  familiaritate  implicatus  erat, 
etiamsi  eius  hoc  opusculum  superesset  solum,  nullam  om- 
nino  scientiam  haberemus  neque  de  eius  vita  neque  de 
nomine  quidquam  nobis  esset  traditum  ?  Qua  dubitatione 
a  nonnullis  non  iniuria,  reor,  eorum  sententiae  occurritur, 
qui  statuunt  dialogum  de  oratoribus  esse  anonymum. 

Haec  est  pugna  doctissimorum  virorum  de  origine 
dialogi  de  oratoribus,  hae  sunt  prolatae  coniecturae  de 
eius  auctore.  Quas  si  animo  diligentius  perpenderis  et 
simplici  integroque  iudicio  aestimaveris,  omnes  eodem 
vitio  laborare  cognosces;  omnes  enim  a  certo  quodam 
praeiudicio  iam  ante  capto  ordiuntur:  Tacitum  auctorem 
dialogi  non  posse  esse ;  et  ad  hoc  praeiudicium  causis  fir- 
mandum  quaevis  argumenti  species,  quidquid  Tacito  con- 
trarium  esse  videtur,  omnibus  ex  partibus  conquiritur  et 
colligitur.  Quo  fit,  ut  singulae  illae  causae  tot  habeant 
contrarios  quot  defensores,  quia  ii,  qui  Taciteam  esse 
dialogi  originem  contendunt,  eodem  modo  causas  hinc 
illinc  collatas  adhibent.  At  ne  opus  est  quidem  singulas 
illas  refutare:  sed  ad  talem  quaestionem  disceptandam 
primo  et  locupletissimo  duce  uti  debemus,  —  librorum 
traditione.  Nam  de  libris  manuscriptis  id  iudicium  valet, 
quod  Hauptius  in  analectis  (Hermes  I.  p.  27.)  alia  quidem 
ratione  dicit:  „videtur  autem  mihi  omnino  priscis  testibus 
maior  quam  saepe  fit  reverentia.  esse  exhibenda.  non  ut 
addicti  iis  simus  aut  nihil  tempore  valde  antiquo  erra- 
tum  esse  putemus,  verum  ut  caute  ac  modeste  iudicemus 
noslrisque  opinionibus  minus  confidamuste.  Quidquid 
igitur  librorum  manuscriptorum  traditioni  debetur,  utique 
est  pro  vero  accipiendum,  dum  contraria  appareant  argu- 
menta,  quae  refelli  non  possint  neque  ullam  dubitationem 
patiantur.  Haec  sola  est  iusta  ratio  critica,  illa  ratio,  quam 
Im.  Bekkerus  et  praecipue  Lachmannus  in  omnibus  suis 
libris  edendis  adhibuerunt;  sic  enim  non  potest  errari, 
certe  scriptori  a  critico  nunquam  vis  potest  afferri;  itaque 
Lachmannus  tantopere  fuit  cautus  in  observanda  librorum 

manuscriptorum  auctoritate,  ut  ne  tum  quidem,  cum  suo 
iudicio  aliud  quidpiam  genuinum  esse  sensisset,  a  tradi- 
tione  digredi  ausus  sit,  nisi  natura  ipsa  certissimis  argu- 
mentis  id  postulabat  et  verum  plane  indicabat.1)  Et  hac 
ipsa  critices  via,  quam  Bentleius  primus  iniit,  Lachmannus 
primus  certis  finibus  circumscripsit  legibusque  constituit, 
hic  a  methodo  G.  Hermanni  differt;  huius  enim  ratio 
critica  artificis  est  et  divinatione  quadam  ut  ita  dicam 
definita,  cum  scriptoris  sermone  et  usu  antea  plane  per- 
specto  pristinam  et  genuinam  formam  restituat  secundum 
suum  iudicium.  Itaque  Hermanni  coniecturae  quamquam 
semper  subtiles  et  ingeniosae  neque  unquam  „ipsa  glacie 
frigidiores"  (ut  Ellendtus  in  lex.  Soph.  p.  105.  contendit) 
tamen  saepe  sunt  aliquo  modo  audaces,  ne  dicam  vio- 
lentae.  Lachmanni  contra  ratio  est  historica,  in  firmo 
fundamento  posita,  quae  primo  loco  libros  manuscriptos 
adit  et  horum  gravissinmm  quemque  et  certissimum 
sequitur  nihil  pro  sua  voluntate  corrigens  vel  adiiciens.2) 
Recte  Lachmannus  intellexit  nunquam  nobis  ab  initio  ius 
esse  a  librorum  traditione  discedendi,  si  libros  ipsos 
certos  et  fidos  habere  debemus. 

Itaque  cum  de  traditionis  veritate  aliqua  de  causa 
scrupuli  exstiterint,  ubique  prima  est  quaestio  generalis 
de  fide  et  auctoritate  librorum  manuscriptorum,  quam  et 
hic  urgeamus  oportet.  Neque  enim  profecto  potest  negari, 
ut  diximus,  aliquam  difficultatem  inesse  in  dialogi  ratione 
dicendi,  quae  primo  adspectu  tam  aliena  esse  videtur  a 
Taciti  stilo  in  libris  historicis  adhibito,  ut  iure  dubitatio 
possit  moveri,  an  verum  sit,  quod  libris  manuscriptis  tra- 
ditur,  Tacitum  eius  esse  auctorem.  Iam  quinam  horum 
librorum  sit  fons  quaeque  origo,  videamus  ideo,  ut  cognos- 
camus,  fidesne  iis  sit  ab  initio  habenda  necne. 


*)  Sic  praecipue  in  praeclara  novi  testamenti  recensione. 

2)  Insigne  est  huius  rationis  exempluni  in  Lachmanni  et 
Hauptii  »minnesangs  frithling"  p.  281.  extr.,  ubi  est  adnotatio 
ad  XVIII.  p.  132.  2. 


15 

Undecim  sunt  omnino  noti  codices  manuscripti,  ut 
supra  monstravimus,  qui  dialogum  de  oratoribus  exhibent 
quique  omnes  excepto  uno  non  digno  cui  credatur  Taciti 
nomen  inscriptioni  additum  habent.  Omnes  autem  hos 
codices  ex  uno  communi  fonte  manavisse  satis  constat; 
nam  eadem  in  omnibus  menda  nonnulla,  eaedem  lacunae 
id  monstrant;  archetypum  est  illucl  exemplum  ab  Henocho 
Asculano  iussu  Nicolai  V.  pontificis  maximi  ex  monasterio 
Hersfeldensi  vel  Corbeiano  circa  annum  post  Christum  na- 
tum  1457.  Romam  deportatum,  nunc  quidem  deperditum, 
quod  ex  IX.  vel  X.  saeculo  originem  ducit;  nam  vitia 
scribendi  quaedam  non  ex  librariorum  negligentia  et  tar- 
ditate,  sed  ex  scriptura  et  notis  siglisque  falso  cognitis 
effecta,  quibus  r  et  v  litterae,  r  et  n,  i  et  r,  a  et  u,1)  i 
et  l,2)  t  et  1,  s  et  f,  e  et  c,  nr  et  mi,  alia  confunduntur 
(id  quod  nisi  in  libris  litteris  minutis  exaratis  fieri  non 
potest)  quaeque  et  in  dialogi  et  in  Taciti  Germaniae  co- 
dicibus  ex  eodem  Henochi  Asculani  exemplo  profectis  in- 
veniuntur,3)  id  scripturae  genus  monstrant,  quod  in  locum 
veteris  scripturae  efferatae  atque  incultae  a  grammaticis 
suffectum  est  quoque  perscripti  adhuc  multi  libri  exstant : 
charactera  Langobardum  quem  dicunt4)  sive  litteram  Be- 
neventanam,  atque  eam  huius  generis  formam  accuratam, 
quae  primis  post  ortum  saeculis,  aerae  nostrae  nono  et 
decimo,  a  librariis  servata  est.  Et  quamvis  codices, 
quotquot  nunc  supersunt,  qui  XIV.  vel  XV.  saeculo  pro- 
diisse  videntur,  fortasse  secundum  libros  maiusculis  litteris 
exaratos  transscripti  sint,  tamen  principem  originem  eos 
habuisse  apparet  ex  illa  scribendi  ratione,  quae  post  Caroli 


')  In  libris  noni  et  decimi  saecnlorum  littera  a  sursum  saepe 
ita  hians  scribitur,  ut  u  litterae  fiat  simillima. 

2)  Quod  singularem  i  litterae  tormam  indicat  eodem  tempore 
usitatam. 

3)  Exempla  multa  collecta  snnt  a  Massmaimo  in  Germ.   ed. 
p.  204.  extr.  sqq. 

4)  cf.  Massmanni  explicationem  1.  1.  a  p.  182.  usque. 

Magni  aetatem  praeter  Carolinam  quam  dicunt  scripturam 
minusculam  maxime  in  usu  fuit.1)  Illum  autem  codicem 
principem  ex  nono  vel  decimo  saeculo  traditum  Taciti  no- 
men  indicasse  ex  eo  sequitur,  quod  omnes  codices  super- 
stites  de  eo  consentiunt.  Scriptor  archetypi  igitur  illo 
prisco  tempore  non  dubitavit  de  Tacito  dialogi  auctore 
atque  ipse  hanc  traditionem  iam  a  prioribus  acceperit 
necesse  est.  Neque  enim  licet  coniicere  illum,  si  dialogum 
alio  nomine  adscripto  vel  anonymum  reperisset,  Taciti 
nomen  potuisse  praeponere.  Nam  Tacitus  fere  per  totum 
aevum  medium  quasi  ignotus  fuit,  et  rarissima  sunt  eius 
vestigia.  Per  longum  quidem  tempus  viguit  eius  gloria 
(gloria,  dico,  non  efFectus  et  auctoritas;  nam  scriptores 
historiae  Augustae  Suetonii  potius  exemplum  secuti  sunt) ; 
M.  Claudius  Tacitus  imperator  a.  276.  aerae  vulgaris  et 
Polemius  praefectus  praetorio  in  Gallia  a.  fere  476.  in 
honore  posuerunt  Tacitum  scriptorem  inter  maiores  ip- 
sorum  numerari;  Flavius  Vopiscus  Syracusius,  Paulus 
Orosius  presbyter,  C.  Sollius  Apollinaris  Sidonius  cum  laude 
eius  mentionem  faciunt ;  Cassiodorus  et  Jordanus  in  libro, 
qui  de  rebus  geticis  inscribitur,  eius  testimonia  proferunt. 
At  post  sextum  aerae  nostrae  saeculum  omnis  Taciti  no- 
titia  abest  excepto  uno  exemplo,  quod  ex  nono  saeculo 
secretum  et  singulare  exstat.  Ruodolfus  enim,  monachus 
quidam  Fuldensis,  PJiabani  Mauri  discipulus  et  Ludovici 
Pii  sacerdos  intimus,  qui  annales  Fuldenses  inde  ab  a.  838. 
usque  ad  a.  863.  conscripsit,  ad  a.  852.  adnotat :  „amnis, 
quem  Cornelius  Tacitus,  scriptor  rerum  a  Romanis  in 
ea  gente  gestarum,  Visurgim.  moderni  vero  Wisaraha 
vomnt"  cet.2)  quod  ex  ann.  lib.  II.  c.  9.  11.  16.  noverat. 
Idem  alio  loco,  quo  Saxones  ad  religionem  christianam 
nondum  conversos  describit,  ex  Taciti  Germania  cc.  4.  9. 


x)  Certe  inde  ab   extremo   X.  saeculo  illa  scriptura  uon  est 
usitata. 

2)  Pertz,  monum.  Germ.  hist.  I.  p.  368. 

10.  11.  paene  iutegra  transscripsit.  .*)  Praeter  hoc  solum 
vestigium  per  totum  aevum  medium  nulla  omnino  Taciti 
notitia  invenitur.2)  Itaque  si  in  archetypo  aut  in  libris 
transscriptis  librarius  aliquis  ad  suam  voluntatem  et  ar- 
bitrium  auctoris  nomen  dialogo  praeposuisset,  quemvis 
alium  scriptorem  notum  elegisset,  certe  non  Tacitum,  qui 
tum  erat  omnium  scriptorum  minime  notus.  Ex  prima 
antiquitate  ideo  libellus  noster  sub  nomine  Taciti  traditus 
est  neque  ulla  ab  initio  est  causa  de  librorum  manu- 
scriptorum  fide  dubitandi. 

Qui  vero  fit,  in  contrariam  partem  possis  proferre,  ut 
ne  unus  quidem  auctor  antiquus  illius  Taciti  libelli  men- 
tionem  faciat  eumque  tangat?  Neque  tamen  quidquam 
hoc  vult.  Xam  permulta  exstant  scripta  antiquorum,  quae 
nusquam  ab  aliis,  ne  ab  aequalibus  quiclem  memorantur, 
quae  tamen  ab  iis  ad  quos  refenmtur,  non  esse  composita 
nemo  putat.  Accedit,  quod  eloquentiae  studiosis  Taciti 
libellus  non  tanti  visus  est  momenti  quanti  Quintiliani 
aliorumque  rhetorices  praeceptorum  scripta;  et  in  cyclo 
operum  Taciteorum  dialogus  ipse  pro  argumenti  gravitate 
inferiorem  locum  obtinet.  Atque  est,  si  vis,  tale  de  dia- 
logo  testimonium  idque  antiquissimum  apud  Plinium 
minorem,  qui  in  epistula  lib.  IX.  decima  ad  Tacitum  haec 
scribit:  „Poemaia  quiescunt,  quae  tu  inter  nemora  et 
lucos  commodissime  perfici  putas" .  Quem  locum  omnino 
consentire  cum  Taciti  sententia  in  dial.  c.  9.  et  12.  pro- 
nunciata  atque  aperte  ad  dialogum  respicere  acutissime 
primus   cognovit    A.    G.  Langius3)    et   secundum    eum  a 

*)  Pertz.  1.  1.  II.  p.  675.  translat.  Sancti  Alexandri  c.  2.; 
in  Massmani  Tac.  Germ   editione  p.  224.  sqq. 

2)  Non  possum  Oelsnero  in   ^ahrbiicher    des   frankischen 

reiches"  p.  175.  assentiri,  qui  in  epistula  Bonifatii  (Jaffe,  monum. 
Moguntina  p.  744.-47.  ep.  59.)  vestigium  aliquod  Taciti  intelligit 
eumque  locum  ad  Tac.  Germ.  c.  19.  respicere  arbitratur.  Nain 
quae  ibi  a  Bonifatio  de  moribus  veterum  Saxonum  in  adulterio 
puniendo  adhibitis  narrantur,  a  Taciti  explicatione  valde  abhorrent. 

3)  In  Beckii  actis  seminar.  reg.  et  societ.  philolog.  Lips.  I. 
p.  77.  sq. 

plurimis  viris  doctis  haec  sententia  usurpata  est,  Tamen 
hoc  Langii  subtile  argumentum  nolo  urgere,  quod  illam 
epistulam  Plinianam  ad  Taciti  quandam  epistulam  nunc 
quidem  deperditam  respicere  eodem  iure  potest  colligi. 
Atque  eo  magis  equidem  in  hanc  sententiam  inclino,  quod 
veri  simillimum  est  Plinium,  quippe  qui  occasione  oblata 
viros  celebres  maximeque  amicos  suos  eorumque  opera 
honorificis  verbis  prosequi  nunquam  omittit,  hoc  quoque 
loco  ornandi  et  laudandi  causa  aliquid  adiecisse,  si  ad 
praeclarum  Taciti  libellum  voluisset  alludere.1)  Attamen 
id  iam  satis  constat  nullam  exstare  ex  antiquitate  dubita- 
tionem  de  Tacitea  dialogi  origine  neque  quidquam  esse, 
cur  dubitetur  de  fide  librorum  manuscriptorum. 

Cum  igitur  externae  causae  ut  ita  dicam  non  obstent, 
ad  alteram  commentationis  partem  ducimur  de  libello 
ipso  de  iisque  quae  in  eo  continentur,  et  iam  est  quae- 
rendum  —  de  dictione  enim  quaestionem,  quae  est  om- 
nium  et  difficillima  et  gravissima,  ad  extremam  partem 
proferemus  — ,  num  vel  temporum  descriptione  historicis- 
que  indiciis  vel  ingenio  et  sententiis  quae  insint,  ut  Tacito 
dialogum  contra  librorum  traditionem  abiudicemus  cogamur. 

Primum  igitur  de  personis,  quae  inter  se  colloquuntur, 
de  tempore,  quo  dialogus  institutus  fingitur,  de  Taciti 
ipsius  aetate  dicendum  erit;  nam  et  haec  omnia,  etiamsi 
ab  Exsteinio  in  praeclara  dissertatione  iam  saepius  laudata 
tam  copiose  quam  accurate  explicata  sunt,  tamen  hic  at- 
tingere  opus  est,  ne  quid  grave  praetermittamus. 

Atque  ansam  subiicit  inprimis  Vipstani  Messallae 
nomen,  cui  primariae  in  dialogo  partes  sunt  traditae.  Qui 
homo  clarus  bello  nec  minus  insignis  in  foro  multis  locis 
a  Tacito  ipso  cum  laude  ita  nominatur,  ut  amicitia  quadam 
ei  coniunctus  esse  videatur.    Bello  inter  Vespasianum  ac 


*)  Videas  quae  a  Steiiiero  in  dissertatione  progammati  gyin- 
nasii  Crucenacensis  a.  1863.  adiuncta  .Jlber  deu  dialogus  de  ora- 
toribus"  p.  12.  sq.  prolata  sunt. 

Vitellium  exorto  (a.  69.  aerae  nostrae)  Vipstanus  Messalla 
tribunus  legioni  septimae  Claudianae  praefuit  et,  ut  Ta- 
citus  confirmat,  solus  acl  id  bellum  bonas  artes  attulit  (v. 
hist.  III.  c.  9.  18.);  historiarum  etiam  scriptor  fuisse  vi- 
detur,  ut  colligitur  ex  Tac.  hist.  III.  c.  25.  (quocum  loco 
conferas  eiusdem  libri  c.  28.),  ubi  Tacitus  ipse  eo  utitur 
auctore.  Magnamque  et  pietatis  et  eloquentiae  famam 
adeptus  est,  cum  pro  fratre  Aquillio  Regulo  ob  accusa- 
tiones  turpiter  exactas  arguto  deprecatus  esset  (Tac.  hist. 
IV.  c.  42.),  qui  quamquam  ssommnium  bipedum  nequissi- 
muses  (Plin.  epp.  I.  5.)  et  pluribus  locis  a  Plinio  ut  frau- 
dulentus  causidicus  et  testamentorum  captator  meritissimo 
flagellatus  tamen  a  Vipstano  Messalla  fratre  in  iudicio 
sublevabatur  non  causam  neque  reum  tuente,  sed  pericu- 
lis  fratris  semet  opponente.  Tacitus  ubi  id  narrat,  aliquam 
temporis  descriptionem  addit;  dicit  enim  Messallam  de- 
fendisse  fratrem  s,nondum  senatoria  aetate"  quae  aetas 
est  annus  vicesimus  quintus.  Illa  res  autem  facta  est 
secundo  imperii  Vespasianei  anno,  h.  e.  a.  70.  vel  71.  p. 
Chr.  n.  Natus  igitur  erat  Messalla  non  ante  annum  46. ; 
quem  annum  natalem  si  ponimus,  Messalla,  cum  dialogo 
nostro  interesset,  annum  agebat  fere  vicesimum  septimum, 
quae  aetas  optime  cadit  et  in  Taciti  et  in  dialogi  tempus.1) 
Minus  quidem  certa  mentio  ad  nos  perlata  est  de  reliquis 
collocutionis  sociis  neque  fere  quidquam  de  iis  accepimus 
nisi  quod  ex  dialogo  ipso  apparet.  Quorum  primus  Cu- 
riatius  Maternus  ingeniosus  tragoediarum  poeta  fuit,  quibus 
pristinas  virtutes  populares  revocabat  et  aliquam  inter 
aequales  gloriam  sibi  parabat.  Martialis  autem  verbis  in 
epigr.  X.  37.: 

„iuris  et  aequarum  cultor  sanctissime  leyum, 
veridico  Latiwn  qui  regis  ore  forum"  cet. 
hic    noster    Curiatius    Maternus    non    videtur    denotari; 


*)  Nescio  an  idem  fuerit  ille  Messalla,  qui  a.  115.  sub  Traiano 
cuhi  M.  Pedone  Vergiliano  consul creatus  est  (cf . Eckstein.  1. 1.  p.  19.). 


20 

neque  veri  est  simile  hunc  esse  eundem,  quem  Cassius 
Dio  (LXVIL  12.)  a  Domitiano  interfectum  esse  narrat.1)  — 
M.  Aper,  Materni  in  dialogo  adversarius,  Gallicus  homo 
fuisse  videtur,  ut  ex  eius  dictis  quae  in  dial.  c.  10. 
leguntur :  isne  quid  de  Gallis  nostris  loquamur/6 
colligi  licet.  Ceterum  nusquam  a  scriptoribus  antiquis 
eius  fit  mentio.  —  Julius  Secundus  denique,  cui  exiguae 
in  dialogo  partes  datae  sunt,2)  aequalis  fuit  Quintiliani 
eique  intima  familiaritate  coniunctus,  ut  ipse  testatur 
Quintilianus  in  inst.  orat.  X.  3.  12.  Saepius  praeterea 
ab  eodem  summa  cum  laude  nominatur  et  inter  lumina 
eloquentiae  numeratur.  Senectutem  videtur  non  esse 
adeptus  (Quint.  X.  1.  120.).  Mhil  vero  omnino  certius 
constat  de  eius  aetate  neque  de  Curiatii  Materni  neque 
de  M.  Apri.  —  Eestat  ut  loquamur  etiam  de  Fabio  Justo,  ad 
quem  libellus  ab  auctore  missus  est.  Is  quidem  non  est 
notus  nisi  ex  Plinii  epistulis,  qui  ad  eum,  videlicet  ami- 
cum  suum,  epistulas  dedit  libri  primi  undicimam  et  libri 
septimi  secundam.  In  quinta  libri  primi  epistula  eorum 
in  numero  recensetur,  quibus  Aquillius  Regulus,  subdolus 
iste  causidicus  et  delator,  Vipstani  Messallae  frater,  in- 
ternunciis  usus  sit,  ut  Plinium  sibi  reconciliaret.  Eundem 
a.  111.  p.  Chr.  n.  Traiano  imperante  consulem  suffectum 
fuisse  nonnulli  dicunt,  nescio  quo  testimonio  nixi. 

His  personis  breviter  descriptis  et  velut  adumbratione 
pictis  id  apparet  nullam  inter  illas  per  tempus  exstare 
discrepantiam;  atque  ut  infra  videbimus,  Taciti  etiam 
aetati  omnino  respondent.  —  Omnia  vero  alia  quoque  no- 
mina  nobilia  et  ignobilia,  de  quibus  in  dialogo,  ubi  fert 
occasio,  sermo  fit,  homines  sive  aequales  colloquentium 
sive  ad  priorem  aetatem  referendi,  ita  inducuntur  et  com- 
memorantur,  ut  recta  temporum  ratio  semper  servetur 
neque  quidquam  in  his  dialogi  Tacitique  aetati  repugnet 
nec  necessitudine  careat.    Sed  longum  est  omnes  illos  no- 


0  cf.  Steiner.  1.  1.  p.  24.  sq. 

2)  sed  videas  Steiuer.  1.  1.  p.  30.— 32. 

minatim  afferre  singulorumque  vitas  et  tempora  enarrare; 
si  quis  lias  res  melius  cognoscere  vult,  eum  revocamus  ad 
Teuffeli  s,geschichte  der  romischen  Utteratur/'  qui  eorum 
suo  cuiusque  loco  mentionem  facit. 

Iam  videamus  reliqua,  unde  de  temporum  definitione 
colligitur.  Quo  anno  dialogus  istitutus  fingatur,  ex  c.  17. 
satis  apparet  (quod  iam  semel  attigimus).  Ibi  enim 
tempus  inde  a  Ciceronis  morte  usque  ad  collocutionem 
habitam  summatim  comprehenditur  centum  et  viginti 
annis;  verus  numerus  est  centum  et  duodeviginti ;  nam 
sexta  Vespasianei  principatus  statio,  ut  vidimus,  annus 
est  74.  vel  75.  aerae  nostrae.  Neque  enim  credo,  quod 
Steinerus  „iiber  den  dial.  de  orat/'  p.  17.  not.  29.  ut 
coniecturam  proponit,  stationem  et  hoc  loco  pro  impe- 
rii  munere  vel  vitae  spatio  ita  dici,  ut  singuli  prin- 
cipatus  enumerentur  atque  ideo  Augusti  anni  sex  et  quin- 
quaginta  prinia,  Tiberii  tres  et  viginti  secunda,  Caii 
quadriennium  tertia,  bis  quaterni  deni  Claudii  ac  Neronis 
anni  quarta,  Galbae  et  Othonis  et  Vitellii  unus  annus 
quinta,  Vespasiani  denique  principatus  sexta  fuerit  statio; 
quae  ratio  nimis  quaesita  videtur;  sed  cum  Schulzio  (ad 
dial.  c.  17.)  et  Boettichero  (lex  Tac.  s.  v.  statio)  aliisque 
stationem  pro  certa  imperii  unius  periodo,  pro 
anno  imperii  malo  interpretari,  quamvis  haec  vocis  vis 
apud  scriptores  non  sit  usitata.  —  Quotum  autem  annum 
Tacitus  eo  tempore  egerit,  non  possumus  colligere  nisi 
ex  computando  et  coniiciendo,  cum  nihil  certi  de  anno, 
quo  natus  sit,  litterarum  monumenta  exhibeant.  Virorum 
doctorum  quideni  opiniones  fluctuant  inter  annum  54.  p. 
Chr.  n.  et  annum  58.  Et  Plinii  nonnulli  loci  aliquam  hic 
afferunt  lucem;  is  enim  in  cpp.  VII.  20.  §§.  3.  4.  ita  sig- 
nificat  suam  aetatem  cum  Taciti  aetate  comparatam: 
„erit  rarum  et  insigne  duos  homines  aetate  propemodum 
aequales  nonnidlius  in  litleris  nominis  (cogor  enim  de 
te  quoque  parcius  dicere,  quia  de  me  simul  dico)  alterum 
alterius  studia  focisse.  Equidem  adolcsceniulus,  cum 
iam  tu  fama  gloriaque  /hreres,  te  scqui,  tibi  tongo  sed 

proximus  intervallo  et  esse  et  haberi  concupiscebam" \ 
Minime  Plinius  hoc  loco  sibi  ipse  repugnat ;  nam  paucorum 
annorum  discrimen  in  iuventute  gravius  est,  in  superiore 
aetate  confunditur.  Plinii  igitur  annus  natalis  a  Taciti 
non  ita  longe  abest.  Ille  autem  natus  est  a.  62.  p.  Chr. 
n.  (cf.  epp.  VI.  20.  §.  5.).  In  ann.  XI.  11.  Tacitus  narrat 
se  ludis  saecularibus  a.  88.  a  Domitiano  editis  et  sacer- 
dotio  quindecimvirali  praeditum  et  praetorem  interfuisse. 
Cum  vero  praeturam  sub  imperatoribus  nemo  adierit  nisi 
anno  tricesimo  secundo  peracto,  Tacitus  post  annum  56. 
aerae  vulgaris  non  potest  natus  esse.  Atque  si  hunc 
ipsum  eius  annum  natalem  statuimus,  omnia  alia  optime 
conveniunt:  optimo  iure  Plinius  semet  ipsum  Tacitumque 
propemodum  aequales  appellare  potuit,  Tacitus  septem 
annis  maior  iam  aliquam  in  litteris  gloriam  sibi  potuit 
comparavisse  Plinio  adolescentulo  nondum  laude  florente; 
atque  id  respondet,  quod  Tacitus  in  hist.  I.  1.  de  se  dicit: 
3idignitatem  nostram  a  Vespasiano  inchoatam,  a  Tito 
auctam,  a  Domitiaiw  longius  prorectam  non  abnuerimee ; 
iiam  nihil  prohibet,  quin  colligamus  sub  Vespasiano  eum 
vigintiviratum,  primum  dignitatis  gradum,  anno  aetatis 
vicesimo,  sub  Tito  quaesturam  cepisse  anno  vicesimo 
quinto,  qui  anni  eo  tempore  legibus  fuerant  constituti 
ad  illos  honores  adipiscendos.  Itaque  Tacitus,  cum 
dialogo  inter  eos  viros,  quos  „in  indiciis  non  modo  studi- 
ose  audiebat,  sed  domi  quoque  et  in  publico  assectabatur 
mira  studiorum  cupiditate  et  quodam  ardore  iuvenili/' 
instituto  audiens  interesset,  admodum  iuvenis  fuit: 
nam  annum  egit  duodevicesimum.  Semet  ipsum  quoque 
in  dialogo  perscribendo  sic  ( :.admodum  iuvenem")  potuit 
appellare,  etiamsi,  ut  veri  est  simillimum,  extremo  Titi 
principis  anno1)  eum  ediderit,  quia  hac  aetatis  periodo 
septem  anni,  ut  diximus,  iam  grave  faciunt  intervallum. 


x)  Tacitum  per  quiudecim  Domitiaui  annos  serviles  silentium 
egisse  ex  eius  ipsius  verbis,  quae  in  Agric.  c.  3.  leguntur,  lucide 
apparet;  et  dialogum  post  Domitiani  imperium  scriptum  esse  si 
opinaris,  minimum  per  duos  et  viginti  annos  totam  collocutionem, 

Sic  omnes  temporum  significationes  optime  in  Tacitum 
cadunt,  neque  quidquam  ex  hac  parte  obstat,  quod  ei 
dialogum  abiudicare  cogat. 

Iam  igitur  quaerendum  est  hoc :  sententiae  libelli  vel 
ingenium  ei  impressum  Tacitine  ingenio  et  studiis,  qualia 
libris  eius  historicis  aliisque  testimoniis  declarantur, 
repugnant  ? 

Tacitus  quidem  totus  ex  mente  et  animo  grandem 
et  excelsam  liberae  reipublicae  aetatem  praeteritam  am- 
plectitur  et  simplicitatem  eius  et  morum  innocentiam  ca- 
stitatemque  admiratur;  tamen  omni  pravitate  et  nequitia 
aequalium,  luxurie,  mollitie,  turpitudine  saeculi  corrupti 
circumdatus  est :  itaque  velut  duplicem  agit  vitam,  alteram 
in  gloriosis  temporibus  praeteritis,  alteram  in  sua  aetate 
perdita.  Kectissime  Bernhardyus  in  !3grundriss  der 
romischen  litteraturgesckichte"  ed.  a.  1850.  p.  555.  ita 
Taciti  naturam  describit:  33Seine  indicidualitdt  war  einer- 
seits  echt  r&misck  und  an  den  grossen  erinnerungen  der 
republik  gendhrt,  andcrcrscits  neigt  sie  entschieden  zu 
den  modernen  richtungen  hin.  Als  denkender  zmd  tief- 
sinniger  kopf  —  gehort  er  seiner  gcgcnwart  mit  kummer 
iiber  den  ccrlust  cincr  schonen  ccrgangcnhcit  und  ohne 
aussicht  auf  bcsscrc  zukunft  ani:.  Et  haec  naturae 
diversitas  saepissime  in  eius  scriptis  exstat  atque  elucet; 
inde  maeror  ille  et  dolor,  inde  illa  gravitas  neque  rara 
acerbitas,  quibus  suae  aetatis  corruptelam  castigat  et 
praeteritorum  temporum  virtutes  contrarias  laudibus  tollit ; 
illa  sententia,  quae  in  Agricola  c.  2.  pronunciatur :  „sicut 
vetus  aclas  cidit.  quid  ultimum  in  tibertate  esset3  ita 
nos,  fjuid  in  sercitiite"  per  omnia  Taciti  scripta  resonat. 
Inde  illa  libido  componendi  et  conferendi  res  inter  se 
contrarias ;  et  tsicut  in  dictione  singulas  partes  non  pares 
inter  se  et  aequales,  sed  diversas  et  contrarias  componere 
vel  pares  certe  vario  modo  adiungere  solet,1)  ita  in  uni- 


numeros.   rationes.  ovdinem  disputationis  memoria  et  recordatione 

auctorem  servasse  necesse  foret,  quod  nenimi,  reor,  persuadebitur. 

*)  v.  Nipperdeyi  prolegomm.  in  Tac.  ed.  a.  1862.  p.  XXXV. 

versuni  contraria  inter  se  et  ingenia  et  conditiones  con- 
tendit  diversitatesque  explanat.  Hoc  modo  in  Germania 
nationeni  describit,  quae  simplicitate  morum  et  severitate 
excellit  contra  romanum  populum  mollitie  et  luxurie  de- 
pravatum;  eodem  modo  in  Agricola  virum  notat,  qui 
animi  et  ingenii  indole  ac  sinceritate  morum  et  tempe- 
rantia  fulget  inter  aequales  corruptos,  qui  pristinae  ci- 
vium  virtuti  studet  et  ob  hoc  studium  tyranni  invidia  et 
iniuria  opprimitur;  eodem  modo  in  magnis  suis  operibus 
historicis  ad  liberam  rempublicam  saepissime  respicit; 
eodem  modo  in  annalibus  (IV.  32.  33.)  suae  historiae  ra- 
tionem  cum  scriptura  eorum  contenclit,  qui  veteres  populi 
romani  res  narravere  (cf.  etiam  Agricolae  prooemium); 
eodem  modo  in  dialogo  recens  eloquentia  opponitur  an- 
tiquae,  qua  ex  comparatione  illam  longe  recessisse  et 
valde  corruptam  esse  apparet.  —  Quamvis  vero  Tacitus 
suae  ubique  praeferat  veterem  aetatem  huiusque  liber- 
tatem  praedicet,  tamen  non  prorsus  et  absolute  superiora 
tempora  admiratur  nec  praesentem  conditionem  utique 
negligit.  Neque  enim  Stoicorum  more  ut  quacunque 
ratione  pristinam  simplicitatem  revocet  hominibusque  suis 
libertatem  ablatam  restituat,  operam  navavit  atque  con- 
tentione  inutili  et  irrita  intellecta  de  reipublicae  salute 
omnino  desperavit  et  in  silentium  se  recepit.  Itaque  in 
Agricola  c.  42. :  ^sciani^  inquit,  ^quibus  moris  est  illi- 
cita  miraris  posse  etiam  sub  malis  principibus 
magnos  viros  esse;  obsequiumque  ac  modestiam,  si 
industria  ac  vigor  adsint,  eo  laudis  excedere,  quo  ple- 
rique  per  abrupta  sed  in  nullum  reipublicae  usuin  am- 
bitiosa  morte  inclaruerunl".1)  Sed  quoniam  sentit  que- 
rendo  aetatis  corruptelam  et  generis  humani  perversitatem 
lamentando  nullo  pacto  quidquam  posse  agi,  quoniam  ad 
praesentem  reipublicae  statum  ac  conditionem,  ad  prae- 


J)  cf.   ann.   XIV.   12. :    ,,Paetus   Thrasea  sibi  causam  peri- 
culi  fecit,  ceteris  libertatis  initium  non  praebuit'. 

sentem  hominum  naturam  respicit:  tam  modeste  et  tem- 
peranter  quam  considerate  et  provide  eam  amplectitur 
reipublicae  formam,  quae,  cum  cives  dedidicerint  semet 
ipsi  regnare,  sola  securitatem  aliquam  et  salutem  praestat. 
.,Tacitus/:  inquit  Nipperdeyus, l)  „ist  anhlinger  des  prin- 
cipates  aus  resignation  und  uberzeugung  von  seiner 
noticendigkeit  fiir  den  romischen  staat::.  In  unius  prin- 
cipis  imperio  igitur  Tacitus  reipublicae  salutem  et  quietem 
positam  esse  videt;  neque  quidquam  patriae  et  civibus 
vehementius  imprecatur  nisi  ut  principatum  teneat  vir 
quam  optimus  et  dignissimus.  Ac  multis  locis  apud  Ta- 
citum  reperies  Homericam  illam  sententiam: 

ovx  cr/cc&ov  7iolvy.oioavirh  elg  y.oioavog  earw. 
Idcirco  hist.  1. 16.  Galbam  Pisonem  adoptatum  his  verbis 
facit  alloquentem :  ,.si  immensum  impcrii  corpus  stare  ac 
librari  sine  rectore  posset,  dignus  eram,  a  quo  respublica 
inciperet;  nunc  eo  necessitatis  iam  pridem  ventum  est,  ut 
nec  mea  senectus  conferre  plus  populo  romano 
possit  quam  bonum  successorem  nec  tua  plus  iu- 
venta  quam  bonum  principem:: ;  et  paullo  post: 
..(finita  Iuliorum  Claudiorumque  domo)  optimum  quem- 
que  adoptio  invenict::.  De  Augusto  principatum  oc- 
cupante  hist.  I.  1.  dicit:  ..omncm  potentiam  adunum  con- 
ferri  pacis  interfuit::.2)  Atque  aliquid  iuris  principatui 
esse  in  natura  humana  positi  plane  expromit  in  hist,  II. 
38.  in. :  „velus  ac  iam  pridem  insita  mortalibus  potcntiae 
cupido  cum  impcrii  magnitudine  adolerit  crupitque:i. 
Sic  in  dialogo  quoque  principatum  veneratur  et  unius  im- 
perium  laudat.  F  e  1  i  c  e  m  appellat  Vespasiani  principatum 
quique  fovet  reni  publicam  (c.  17.);  quietem  et  ordincm 
praedicat  reipublicae  sub  uno  imperatore  constitutae  (c.  36.): 
„(oratores)"  inquit,  „isla  (liberae  rcipubUcacjpcrturbatiO' 
ne  ac  licentia  plura  sibi  assequi  cidcbantur,  cum  mixtis 


')  in  prolegomm.  ed.  a.  1862.  p.  XVIII. 
2)  cf.  etiam  hist.  II.  37. 

omnibns  et  moder atore  uno  carentibus  tantum 
quisque  orator  saperet,  quantum  erranti  populo  per- 
suaderi  poterai";  et  praecipue  c.  41.  vera  Taciti  sententia 
elucet :  „quid  opus  est  multis  apud  populum  concionibus, 
cum  de  republica  non  imperiti  et  multi  deliberent, 
sed  praestantissimus  et  unus?ul) 

Verum  hac  etiam  propria  ratione  dialogus  noster  ingenio 
Taciti  in  omnibus  scriptis  historicis  posito  optinie  respon- 
det,  quod  „modus  ille  et  temperamentum,"  quae  in  exitu 
orationis  a  Materno2)  habitae  laudantur,3)  et  in  annalibus 
et  in  historiis  et  in  Germania  Agricolaque  reperiuntur, 
eadem  ubique  modestia  et  continentia,  immo  taciturnitas 
in  quavis  re  aestimanda  et  iudicanda:  nullibi  in  dialogo 
nec  in  libris  historicis  ulla  de  re  absolute  et  confidenter 
diiudicatur,  nullibi  iudicium  profertur  plenum  arrogantiae, 
nullibi  acriorem  se  praebet  Tacitus  ac  vehementiorem 
in  sententiis  suis  defendendis.  Neque  ita  erat  morosus 
atque  aeger,  ut  suo  tempori  etiamsi  corrupto  nihil 
omnino  superesse  censeret  virtutis  et  ingenii.  De  se  ipse 
enim  poterat  praedicare,  quod  de  se  Plinius  epp.  VI.  21. 


J)  Ceterum  conferas  Nipperdeyi  dicta  iu  prolegomenis  ad  Tac. 
ed.  a.  1862.  p.  XIX.:  „Wenn  aber  im  dialogus  c.  36.  ff.  die  mo- 
narchie  der  republik  gegeniiber  von  einem  der  sprecher  in 
glanzendern  farben  gezeichnet  wird,  als  sie  dem  erscheinen 
konnte^  der  sie  nur  durch  ihre  notivendigkeit  fiir  gerechtfertigl 
Jiielt.  und  als  namentlich  die  regierung  Vespasians  sich  dem 
Tacitus  nach  den  urteilen  in  seinen  historien  darstellte^  so  haben 
ivir  darin  eine  dhnliche  accommodation  ivie  im  stil  des  buchs 
an  die  ubliche  weise  zu  sehn,  in  der  sich  hochgestellte  mdnner 
ausser  dem  engsten  freundeskreise  iiber  eine  verhdlinissmdssig 
gute  regierung  zu  aussern  pflegten.  zugleich  eine  gewisse  cour- 
toisie  des  verfassers  gegen  die  regierung  seiner  zeit,  welche  er 
sich  um  so  mehr  erlauben  durfte.  da  sie  vo?i  einer  andern 
person  im  advocatorischen  interesse  zur  verfechtung  ihrer  an- 
sicht  iiber  die  beredtsamkeit  geiibt  wird'\ 

2)  aut  a  Iulio  Secuudo?  —  cf.  Steineri  explicationem  1.  1. 
p.  29.-36. 

3)  dial.  c.  41.,  quocum  conferas  locos  a  Teuffello  in  „ge- 
schichte  der  rbmischen  litteratuf"    p.  674.  in.  collectos. 

confitetur:  „sum  ex  iis,  qui  mirer  antiquos,  non  tamen, 
ut  quidam,  temporum  nostrorum  ingenia  despicio:  neque 
enim  quasi  lassa  et  effeta  natura,  ut  nihil  iam  laudabile 
pariat".  Satis  iusto  animo  aetatem  suam  aestimat  ann. 
III.  55.  extr.:  „nisi  forte  rebus  cunctis  inest  quidam  ve- 
lut  orbis,  ut,  quemadmodum  temporum  vices,  ita  morum 
vertantur:  nec  omnia  apud  priores  meliora,  sed 
nostra  quoque  aetas  mulia  laudis  et  artium 
imitanda  posieris  tulit" ;  —  hist.  I.  3.:  „non 
tamen  adeo  virtutum  sterile  saeculum,  ut  non 
et  bona  exempla  prodideritu.  Atque  simillima 
profertur  sententia  in  dialogo,  ubi  in  c.  18.  sunt  haec 
verba  (atque  ea  ab  Apro,  recentioris  eloquentiae  defen- 
sore,  enunciantur) :  ,,hoc  intcrim  probasse  contentus  sum 
non  esse  unum  eloquentiae  vultum,  sed  in  illis  quoques 
quos  vocatis  antiquos,  plures  species  deprehendi,  nec 
statim  deterius  esse,  quod  divcrsum  est,  vitio 
autem  malignitatis  humanae  vetera  semper  in 
laude,  praesentia  in  fastidio  esse".  Sed  quid  plura 
afferam  exempla?  Quisquis  historicorum  Taciti  scriptorum 
ingenium  recte  perspexerit  et  postea  dialogum  de  oratoribus 
diligentius  legerit,  eandem  in  utrisque  modestiam  et  conti- 
nentiam,  eundem  modum  idemque  temperamentum  inveniet. 
Alius  vero  singularis  et  proprius  locus  accedit,  qui 
conspicuam  praebet  dialogi  et  Taciti  similitudinem.  Tacitus 
enim  inter  primas  esse  causas  morum  demutatorum  in- 
telligit,  quod  matres,  quae  antea  vitae  summam  posuerint 
in  liberis  educandis  et  inde  bonos  cives  reipublicae  tra- 
diderint,  tunc  hanc  operam  sive  taedio  sive  superbia  in- 
ductae  aversentur  et  per  nutrices  et  ancillas  liberos  sinant 
corrumpi.  Qui  locus  accurate  et  uberius  tractatur  in  dia- 
logo  inde  a  c.  28.,  ubi  tota  puerorum  romanorum  edu- 
catio  illius  temporis  enarratur.  Haec  praecipue  verba  sunt 
observanda:  c.  28.  „quis  ignorat  et  eloquentiam  et  cete- 
ras  artes  descivisse  ab  ista  veterc  gloria  non  inopia 
hominum,  sed  desidia  iuvvniuiis  ct  negligentia  pa- 
rentum  et  ins cientia  pr aecipientium  et  oblivione 

moris  antiqui?  —  Jam  primum  suus  cuique  filius  ex 
easfa,  parente  natus  non  in  cella  e m ptae  nutric is, 
sed  gremio  ac  sinu  matris  educahatur;  cuius  prae- 
cipua  laus  erat  tueri  domum  et  inservire  libcris.  —  Sic 
Corneliam  Gracchorum,  sic  Aureliam  Caesaris,  sic  Atiam 
Augusti  matrem  praefuisse  educationibus  ac  produxisse 
principes  tiberos  aceepi?nusu.  Deinde  c.  29. :  „at  nunc  natus 
infans  delegatur  graeculae  alicui  ancillae,  cui  ad- 
iungitur  unus  aut  alier  ex  omnibus  servis  plerumque  ci- 
lissimus  nec  cuiquam  serio  ministei-io  accommodatusu  cet. 
Qiribuscum  conferenda  sunt,  quae  de  Germanorum  more 
liberos  educandi  Tacitus  notat  in  Germ.  c.  20. :  „sua  quem- 
que  mater  uberibus  alit  nec  ancillis  ac  nutricibus  de- 
leganluru;  et  quae  de  Agricolae  educatione  inAgr.  c.  4.: 
„mater  JidiaProeilla  fuit,  rarae  castitatis;  in  kuius  sinu 
indulg entiaque  educatus per omnem honestarum artium 
culium  pueritiam  adolescentiamque  transegitu. 
Verum  haec  hactenus.  Ingenii  et  sententiarum  si- 
militudo  dialogi  ceterorumque  Taciti  scriptorum  iam  satis 
apparet.  Sed  optime  etiam  studiis  Taciti  et  eruditioni  con- 
venit  de  eloquentia  librum  componere.  Tacitum  enim  in 
eloquentiae  studio  diligenter  versatum  atque  magnam  in  ea 
laudem  adeptum  esse  et  aliorum  testimoniis  satis  constat  et 
ex  ipsius  scriptis  elucet.  Plinius  quidem,  locuples  sane 
huius  rei  iudex,  multis  locis  Taciti  eloquentiam  collaudat ; 
sic  in  epp.  II.  11.  §.  17.:  „respondit  Cornelius  Tacitus  elo- 
quentissime  et}  quod  eximium  orationi  eius  inest, 
aej.ivtoQu  (h.  e.  cum  granditate  quadam  dictionis);  sic 
etiam  in  eiusdem  libri  epistula  prima:  „huius  viri  (Verginii 
RufiJ  exsequiae  magnum  ornamentum  principi,  magnum 
saeeido,  magnum  etiaiu  foro  et  rostris  attulerunt: 
laudatus  est  a  conside  Cornelio  Tacito;  nam  hic  supre- 
mus  felicitati  eius  cumulus  accessit,  laudator  eloquen- 
tissimusu.  Quin  fere  maximam  inter  aequales  oratores 
romanos  famam  habuisse  videtur  Tacitus ;  nam  cum  anno 
p.  Chr.  n.  centesimo  Marius  Priscus  proconsul  repetun- 
darum    reus    factus    esset,    Tacitus    cum    Plinio    amico 

Afris  accusantibus  patronus  adesse  a  senatu  iussus 
est,1)  Quantopere  autem  artis  oratoriae  peritus  fuerit, 
quantopere  principia  et  leges  eloquentiae  percepta  ha- 
buerit,  illustrissime  monstrant  non  rarae  orationes,  quas 
libris  suis  historicis  intexuit  quaeque  et  orcline  et  ratione 
sunt  praeclarae,  monstrant  cle  summis  oratoribus  iudicia 
ingeniosa  et  considerata,2)  monstrat  denique  dialogus 
noster  de  oratoribus,  in  quo  de  eloquentia  eiusque  legibus 
et  de  corruptelis,  quibus  sua  aetate  sit  demutata,  tam 
subtiliter  agit  et  acute  quam  docte  et  intelligenter. 

Ac  quocl  Tacitus  praeter  dialogum  nostrum  a  iuvene 
conscriptum  nullum  omnino  rhetoricorum  studiorum  monu- 
mentum  posteritati  mandaverit,  non  est  quod  mireris. 
Quamvis  enim  superiori  etiam  aetate  saepenumero  occa- 
sione  ferente  sive  officio  postulante  artem  oratoriam  exer- 
cuisse  videatur,  tamen  non  ad  rempublicam  gerendam  et 
consilio  orationeque  moderandam  potissimum  se  contulit, 
quia  et  sub  principatu  aliquid  magni  in  civitate  posse 
singulos  assequi  desperaverat  et  eloquentiam,  cui  libertas 
deerat,  iamiam  labentem  et  a  pristina  gravitate  plus  de- 
mutatam  intellexerat,  quam  cui  tota  vita  et  omne  studium 
omnesque  animi  vires  tribuerentur.  Et  optimo  iure 
Teuffelus  mihi  videtur  hunc  etiam  locum  attigisse  in  „ge- 
schkhte  derrbmischen  litteratur"  p.  680.  not.  3.  hoc  monens: 
„nebcn  dem  allgemeincn  culturhistorischcn  zweche  verfolgt 
die  schrift  icol  auch  noch  einen  pcrsunlichcn,  die  griindc 
anzugeben,  icarum  Tacitus,  irotz  scincr  umfassenden  red- 
ncrischen  iibungen  und  studien,  schliesslich  doch  nichf 
dcr  laufbahn  des  redners  sich  vorzugsweise  zugcwendet, 
sondern  die  siille  uirhsamkcit  dcs  gelehrten  und  schrift- 
stcltcrs  corgczogcn  hatu.  Quod  iudicium  si  adoptaveris, 
dilucide  patct,  quantum  omnino  clialogus  noster  valeat 
quique  locus  inter  opera  Tacitea  ei  sit  tribuendus:  gra- 
dum  enim  declarat,  quo  auctor  ab  arte  rhetorica  acl  lit- 


0  Plin.  epp.  II.  11. 

2)  v.  Exstein.  1.  1.  p    70.  sqq. 

terarum  studia  et  ad  historiam  se  converterit.  Orationes  e 
foro  in  senatum  erant  remotae,  conciones  iam  non  erant, 
orationes  in  causis  iudicialibus  habitas  ad  vanam  ostentatio- 
nem  declinatas  esse  Tacitus  ipse  in  dialogo  conqueritur. 
Itaque  postea  contemnebat  Tacitus  rhetoricen  nec  volebat 
artis  oratoriae  praeceptor  exsistere,  quamvis  eloquentia 
polleret  et  floreret.  Iterum  quidem  in  illo  genere  versatus 
esse  videtur,  siquidem  verum  est,  quod  Aem.  Hiibnerus  in 
dissertatione  de  Agricola  scripta  explicat,1)  Agricolam  et 
argumento  et  dispositione  laudationem  funebrem  esse  vel  in 
hac  potissimum  eius  consilium  esse  positum.2)  Tamen  hic 
libellus  non  est  exercitium  rhetoricum,  sed  prodiit  ex  intima 
pietate  erga  socerum  et  amicum,  quae  sola  Tacitum  com- 
movit,  ut  eum  in  publicum  proferret,  cum  orationum  a  se 
in  senatu  iudiciisve  habitarum  ne  unam  quidem  quantum 
scimus  scriptis  mandatam  vulgasset.  Dialogus  igitur  re 
ipsa  solum  est  monumentum  rhetoricorum  Taciti  studiorum. 

Sic  iam  satis  dilucide  demonstratum  esse  videtur 
dialogum  nostrum  neque  per  aetatis  rationem  neque  per 
propriam  scriptoris  indolem  Tacito  non  recte  convenire 
neque  ullam  ex  his  prodire  causam,  quae  Tacito  eum 
abiudicare  cogat.  Superest,  ut  ad  finem  disceptatio  per- 
duci  possit,  ea  pars  perscrutanda,  quae  maximam  exhibet 
difficultatem,  quia  ex  ea  Taciti  adversarii  —  hos  volo, 
qui  ei  dialogum  abiudicant  —  imprimis  arma  sua  in 
promptu  habent:  stilus  dialogi  plane  diversus  ansam  fir- 
missimam  iis  praestare  videtur.  Et  hoc  nunc  est  quae- 
rendum,  utrum  dictio,  qua  auctor  dialogi  usus  sit,  Taci- 
tea  sit  an  non  sit. 

Neque  in  hunc  finem  recte  sensisse  videtur  Curtius 
Pichena,   qui  prorsus  nihil  inesse  in  dialogo,  quod  Taciti 


^)  in  „Hermes"  I.  (a.  1866.)  p.  438.  sqq. 

2)  quam  sententiam  etiani  videtur  sequi  Teuffelus;  nam  in 
9igesch.  d.  rbm.  litt."  p.  681.  ita  dicit:  „durch  den  stark  rheto- 
rischen  charakter  seiner  anlage  wie  ausfiihrung  erinnert  das 
werk  an  die  laudationes  funebres'. 

phrases  stilumque  recloleat,  haud  ambigue  iudicavit.  Nam 
profecto  et  in  dictione  ornatuque  oratorio  et  in  vocabu- 
lorum  figurarumque  usu  similitudines  reperiuntur,  ex 
quibus  Tacitum  agnoscas  atque  multi  viri  docti  sine  dubio 
agnoscendum  putaverunt.  Exempla  sunt  haec.  Multus 
est  Tacitus  in  synonymorum  usu  et  in  figura  h>  Sux  dvolv 
quae  dicitur  adhibenda;  saepissime  anaphora  enunciatum 
tollit  et  auget:  et  omnes  has  figuras  minime  raras  in 
dialogo  reperies.1)  Singulae  etiam  sunt  voces  in  dialogo, 
quae  vel  ipsae  in  Taciti  solius  libris  inveniuntur  vel  pe- 
culiari  quadam  significatione  Taciti  maxime  propriae 
sunt:  sic  histrionalis  vox  nisi  in  ann.  I.  16.  et  in 
dial.  c.  26.  et  29.  nusquam  exstat;2)  sic  peculiari  signi- 
ficatione  dicitur  cura  pro  opere  composito,  libro 
conscripto  in  dial.  c.  3.  et  6.,  quod  exceptis  prioribus 
nonnullis  poetis  (Ovidio  et  Propertio)  apud  solum  Tacitum 
nonnunquam  reperitur,  e.  g.  ann.  IV.  11.;  sic  plerumque 
dicitur  pro  saepe  (dial.  c.  15.  31.  —  ann.  IV.  57.  Germ. 
c.  45.),  et  similiter  plerique  interdum  non  maximum,  sed 
dumtaxat  magnum  numerum  significat,  i.  q.  multi  (dial. 
c.  17.  31.  —  hist.  I.  86.  ann.  IV.  9.  32.  Agr.  c.  1.  40.), 
rursus  sive  rursum  adversative  pro  contra,  ita  ut 
graeco  av  respondeat  (dial.  c.  18.,  saepius  in  annalibus 
et  historiis) ;  quales  significationes  ab  aliis  argenteae 
latinitatis  scriptoribus  vix  in  usum  vocatae  sunt.  Per- 
multa  alia  sunt  vocabula  in  dialogo,  quae  quidem  non 
apud  solum  Tacitum  inveniuntur,  sed  apud  eum  praeci- 
pue  sunt  usitata  aut  praecipue  peculiarem  quandam 
significationem  habent:  sic  frequentissimus  in  dialogo 
usus  est  vocis  ingenium,  quae  nulli  magis  frequentatur 
quam  Tacito  et  abstracta  et  concreta  significatione  adhi- 


*)  Exempla  multa  sunt  collata  a  Weinkauffio  in  particula 
priore  praeclarae  dissertationis  quae  titulum  fert :  ..de  Tacito  di- 
alogi  qai  de  oratoribus  inscribitur  auctofe"  Colon.  1857.  p.  15.— 1(J. 
29.-31. 

2)  videas  reliqua  exempla  apud  Eckstein.  1.  1.  p.  83.  in. 

bita;  itidem  notabilisvox  =  insignis  (cliaL  c.  8.  10. 
40.)  apucl  nullum  aequalium  tam  saepe  quam  apucl  Ta- 
citum  invenitur;  quatenus  pro  quoniam  sive  quanclo- 
quidem  (dial.  c.  5.  19.)  apud  Tacitum  etiam  est ;  orare 
pro  dicere,  orantes  pro  oratores  (dial.  c.  7.  6.) 
apud  Tacitum  paene  non  minus  frequentia  sunt  quam 
apud  Quintilianum.  Sed  aliae  quoque  verborum  et  figu- 
rarum  proprietates  Taciteam  dictionem  redolent.  Multus 
est  Tacitus,  ut  quidem  nonnulli  aequales,  in  usu  participii 
futuri  activi,  quod  fere  vice  adiectivi  fungitur:  ann.  I.  28. 
„?iocte?n  i?i  scelas  eruptura?n,u  ibid.  c.  36.  „augebat 
metum  gnarus  romanae  seditionis  et  invasurus  hostis,u 
ann.  IV.  38.  „pidche?i'i??iae  effigies  et  ma?isurae,u  hist. 
I.  78.  „?iova  iura-ostenta  magis  quam  mansura"  hist. 
IV.  80.  „?na?isura?n  discordiam  obte?ide?isu ;  —  qui- 
buscum  locis  conferendi  sunt  hi  ex  dialogo  lecti:  c.  9. 
„??ia?isuru?n  in  animo  cuiusquam  bc?iefieiu?n,u  c.  22. 
„fi?i?ius  paries  et  daraturus"  c.  34.  „??iag?ia?n  et  du- 
raturam  eloquentiae  famamu.  Singulari  quodam  modo 
participio  futuri  passivi,  gerundivo  quod  dicunt,  Tacitus 
utitur  cum  verbo  habere  coniuncto:  ann.  IV.  40.,  „2o- 
lerandum  haberet"  XIV.  44.  ^statuendum  habere- 
mus"  hist  I.  15.  „excusandu?n  habeas"  IV.  77.  „e.i- 
cusandu?n  habeou;  —  eadem  constructio  nonnunquam 
est  in  dialogo:  c.  8.  „cog?iosce?ida-specta?ida  habe- 
musu  c.  19.  nexspecta?idu?n  habe?itu  c.  37.  „dice?i- 
du?n  habeas"  al.  Frequens  est  usus  supini  in  u  desinentis 
apud  Tacitum  neque  minus  in  dialogo :  ann.  II.  72.  „visu 
et  auditu  iuxta  ve?ierabilisu  hist.  III.  19.  ^pulchra 
dictuil;  —  dial.  c.  26.  „auditu  fas,u  c.  28.  ,,inho?iestu?n 
factuu.  Neque  rarus  est  infinitivus  cum  nomine  sub- 
stantivo  vel  adiectivo  coniunctus  more  poetico  (imprimis  ab 
Horatio  adhibito).1)  —  Nonnullarum  particularum  etiam 
peculiaris  est  et  in  Taciti  libris  et  in  dialogo  usus;  sic  aut 


l)  Exempla  collegit  et  ex  dialogo  et  ex  historicis  Taciti  libris 
Boetticlierus  in  lex.  Tac.  p.  265. 

particula  saepius  tantum  copulativam  potius  quam  disiuncti- 
vamvimhabet:  hist. IV.  74.  „sterilitatem  aat  nimios imbres 
et  cetera  naiurae  ?nala}ss  I.  46.  „per  latrocinia  et  raptus 
aut  servilibus  ministeriisu ;  —  dial.  c.  11.  „egressus  et 
comitatus  aut  frequentiam"  c.  40.  „ne  Macedonum 
quidem  ac  Persarum  aut  uUius  gentisu.  Insolentius  est 
quod  sive  —  vel,  aut  —  vel,  sive  —  seu  —  vel  se 
excipiunt,  quod  quidem  legitur  et  in  ann.  XIV.  7.  „sive  — 
vel  —  sive,u  hist.  V.  7.  „sive  —  aut,u  Germ.  c.  34. 
„sive  —  seu,u  ann.  XIV.  3.  „aui  —  velu  et  in  dialogo 
c.  5.  }}vel  —  sive  —  sive/s  c.  28.  }}nec  aut  tibi  aut  — 
vels:.  Anastrophen  quoque  coniunctionum,  qua  coniunctio, 
quae  primum  locum  habere  solet,  alii  verbo  postponitur, 
saepissime  Tacitus  adhibet  eodem  modo  quo  dialogi  auctor : 
ann.  V.  9.  „vanescente  quamquam  ira,u  I.  5.  „acribus 
namque  custodiis/  II.  43.  »divisa  namque  et  discors 
aula  eratu  II.  15.  „dassem  quij)pcu  cet.,  III.  2.  „aberat 
quippe  adulatiou  hist.  II.  17.  „irriiabat  quin  etiamu 
Germ.  c.  14.  „pigrum  quin  immo  et  iners  videturu;  — 
dial.  c.  19.  „vidit  namque,"  c.  6.  „illos  quin  immou 
c.  34.  „inde  quin  immo  constaniius  surgereu  c.  39. 
„ipsam  quin  imino  curamu.  E  contrario  igitur  con- 
iunctio,  quae  secundo  loco  poni  solet,  apud  Tacitum  et  in 
dialogo  interdum  incipit  enunciatum:  ann.  XV.  72.  nIgitur 
matre  libertina  oriusu  XII.  4.  „Igitur  Vitelliusu  cet., 
XII.  24.  „]gitur  a  foro  boariou  Agr.  c.  13.  „Igitur 
primus  omnium  Romanorumu\  —  dial.  c.  3.  „lgitur  ut 
intravimusu.  —  Eodem  modo  adverbia  per  anastrophen 
non  nunquam  voci,  cui  iungenda  sunt,  postponuntur : 
hist.  III.  31.  „incipiens  adhuc  seditiou  I.  33.  „inva~ 
lida  adhuc  coniuratiou  ann.  I.  74.  „manebant  etiam 
tum  vestigiau;  —  dial.  c.  25.  „etoquentiae  nascenti 
adhucte;  hist.  III.  1.  :.pulsarum  nuper  tegionum,se  ann. 
IV.  66.  „parto  nuper  praemio  male  ususes;  —  dial.  c.  9. 
„laudavimus  nuper  liberalitatcmee ;  hist.  II.  91.  „graia 
sane  et  popidaria/e  IV.  19.  }.promissa  sane  a  Vitellio/c 
ann.  XII.  23.  „fruereniur  saneec ;  —  dial.  c.  22.  ,}ftrmus 

sane  et  duraturus" c.  21.  ^concedamus  <9rcwe*%*hist.  111.45. 
„concussa  statim  flayitio  domus/s  IV.  19.  „intumuere 
statim  superbia,"  ann.  XIII.  3.  ^jmerilibus  statim 
annisss; —  dial.  c. 29.  „teneri  statim  et  rudes/s  c.  34.  Sisolus 
statim  et  unusst;  Agr.  c.  19.  „emere  ultro  frumenta 
cogebantur,ss  ann.  IV.  43.  iTpronunciemus  ultro/6  XVI.  2. 
„auget  ultro  rumoremiS ;  —  dial.  c.  9.  }!rogare  ultro 
et  ambire"  c.  36.  „vocare  ultross;  huc  pertinent  quoque, 
quae  in  dialogo  c.  2.  leguntur:  „quos  in  iudiciis  non 
utrosque  modo  studiose  audiebam,  sed  domi  quoque 
et  in  publico  assectabarss. 

Omnia  illa  et  plura  exenipla1)  a  multis  allata  sunt, 
qui  demonstrare  studerent  annalium  historiarumque  et 
dialogi  eundem  esse  auctorem.  At  ne  tali  deductione 
parum  proficiamus,  ut  Tacito  dialogum  vindicemus,  valde 
timeo.  Nam  ex  singulis  vocibus  et  figuris,  ex  usu  gram- 
matico  et  rhetorico  verum  auctorem  eruere  quam  lubricum 
sit  atque  anceps,  iam  supra  nobis  apparuit:  ex  iisdem 
elementis,  ex  verborum  usu  et  dicendi  ratione  permulti 
alii  viri  docti  Quintilianum,  alii  Plinium,  alii  alios  agnovere. 
Quid  enim?  nonne  dialogus  et  vocabulorum  usu  et  dicti- 
onis  colore  cum  illis  quodam  modo  consentit?  quin  haec 
nonne  obiici  possit  dubitatio,  quod  exstant  in  dialogo  quae- 
dam  voces,  quae  aut  ne  uno  quidem  alio  Taciti  ioco 
obviae  sunt  aut  non  eadem  significatione  peculiari,  apud 
alios  scriptores  sunt?  —  nam  exempli  gratia  uniformis 
vocem  (dial.  c.  32.)  nusquam  apud  Tacitum  reperies,  sed 
apud  Appuleium,  Macrobium,  Aurelium  Victorem;  neque 
valetudinarium  (dial.  c.  21.)  apud  Tacitum,  sed  apud 
Senecam  et  Columellam ;  neque  phrasin  g  a u  d  i u  m  v  o  1  u c r  e 
(dial.  c.  9.)  in  Taciti  libris  historicis,  sed  similes  haud 
raras  apud  poetas  et  apud  Ciceronem  (volucris  dies 
Horat.  carm.  III.  28.  6.,  volucris  praeconia  famae 
Ov.  her.  XVII.  207.,  o  volucrem  fortunam  Cic.  pro 
Sull.  32.,  nihil  est  tam  volucre  quam  maledictum 


x)  v.  Boetticher.  lex.  Tac.  prolegomm.  p.  XII.  extr. 

id  pro  Planc.  23.).  Id  quoque  mirum  potest  videri,  quod 
praepositionum  anastrophe  in  historicis  Taciti  libris  minime 
rara,  in  dialogo  nusquam  est  obvia.  Sed  etiamsi  haec 
pauca  omittamus,  universus  stili  modus  tantopere  a  Taciti 
ratione  dicendi  abhorret,  ut  ex  similitudine  aliqua  fortuita 
in  verbis  et  in  rebus  grammaticis  versante  nihil  certi  de 
auctore  comprobari  possit.  Nam  singulae  tales  similitudines 
non  scriptoris  sunt,  sed  totius  aetatis,  quae  ab  antiquo 
more  scribendi  recessit  et  novum  prae  se  fert  et  singu- 
larem  colorem,  illum  colorem,  qui  argenteae  latinitatis 
quam  dicimus  proprius  est  eique  nomen  dedit;  huius  enim 
aetatis  scriptores  et  poetarum  et  Graecorum  morem  imi- 
tantur,  suo  quisque  quidem  moclo,  in  constructionibus 
niinus  firmas  regulas  sequuntur,  vocabulis  quibusdam  novas 
vel  peculiares  significationes  afferunt,  pristinas  et  obsoletas 
significationes  revocant,  quo  sermo  fiat  acutus,  quin  etiam 
ex  praesentibus  vocabulis  et  compositione  et  immutatione 
nova  fingunt  et  linguae  addunt.  Qui  mos  Tacito  cum 
Quintiliano  et  Plinio  omnibusque  aliis  communis  est.  Ita- 
que  convenientia  nonnullarum  rerum  ad  dictionem  perti- 
nentium  minime  certum  est  indicium  neque  ista  ratione 
de  auctore  omnino  recte  concludi  potest.  Cum  igitur  illa 
quaestione  a  nobis  mota:  utrum  stilus  dialogi  Taciteus  sit 
necne,  omnino  nihil  efficiatur,  diversitatem  autem  dictionis 
non  possimus  non  confiteri,  hoc  postremum  superest  quae- 
rendum:  illa  diversitaspotestneexplicari?  suntne  argumenta, 
quibus  illam  iustam  esse  demonstretur?  —  Nani  semper 
adhuc  librorum  manuscriptorum  auctoritas,  qui  Tacito 
dialogum  tribuunt,  custodienda  et  conservanda  est. 

Dialogus,  si  quidem  verus  est  auctor  Tacitus,  con- 
scriptus  est,  ut  supra  demonstravimus,  extremo  Titi 
principis  anno.  Domitiano  imperante  se  siluisse  neque 
quidquam  scriptum  divulgavisse  ipse  testatur  Tacitus. 
Primus  liber,  quem  post  illud  tempus  in  publicum  prodidit, 
vita  Agricolae  soceri  est,  quam  anno  p.  Chr.  n.  97.  editam 
esse  satis  constat.  Sedecim  igitur  annorum  spatium  inter 
dialogum  conscriptum  et  ceteros  libros  intererat.     Quis 

auteia  nescit  tanto  aetatis  discrimine  dicendi  genus  saepe 
mutari?  Nam  stilus  proprius  cuique  quidem  homini  in- 
natus  est,  sed  secundum  varia  exempla  et  praecepta  vario 
modo  excolitur.  Quemvis  autem  in  arte  litteraria  virum 
magnum  animadvertimus  in  iuvenilibus  operibus  ad  prioris 
alicuius  auctoris  exemplum  se  acclinare,  a  cuius  ratione 
iudicio  maturato  magis  magisque  recedit  et  tuni  suam 
propriam  sequitur  indolem  ac  naturam.  Sic  Tacitus  pri- 
oribus  suis  studiis,  quae  eloquentiam  tractabant,  summo  in 
arte  rhetorica  Giceroni  se  accommodavit  et  huius  in  sermone 
splendorem  et  perspicuitatem  imitatus  est,  Neque  Tacitus 
solus  est  illius  aetatis  scriptor,  qui  Ciceronis  in  dicendi 
genere  vestigiis  insistit.  Ars  rhetorica  quidem  sub  impe- 
ratorum,  imprimis  Neronis  principatu  ita  erat  demutata  et 
corrupia,  ut  oratio  aequali  et  artificiosa  enunciationum 
constructione  neglecta  in  singulis  breviter  et  ad  externam 
speciem  eleganter  dictis  et  in  sententiolis  acuminatis  versa- 
retur.  Cum  Flaviis  imperantibus  universus  reipublicae  status 
in  melius  converteretur,  cum  haec  ipsa  conversio  litteras 
et  artes  cunctas  vi  et  impetu  quodam  moveret,  ars  rhetorica 
etiam  novam  sibi  viam  aperiebat  ac  muniebat:  ad  Ciceronis 
exemplar  regressa  pristinum  morem  sincerum  et  simplicem 
revocabat  et  restituebat  et  semet  ipsa  regenerabat.  Cuius 
stili  regenerati  praecipuus  est  auctor  Quintilianus,  qui 
Senecae  in  dicendo  rationi  ineptae  se  opposuit,1)  eodem 
usus  est  Plinius  minor,  eodem  Tacitus  in  dialogo.  Atque 
Ciceronis  illa  imitatio  in  universa  dicendi  ratione  in  dialogo 
adhibita  perspicua  est  et  evidens.2)  Quodsi  postea  prae- 
clarum  illud  exemplum  Tacitus  prorsus  reliquit,  iam  per 
annorum  magnum  intervalium  non  ita  mirum  potest  videri. 
Alterum  accedit  et  gravius  momentum.  Dialogi  ar- 
gumentum  ipsum,  quod  rhetoricam  tractat  materiam, 
diversum   ac   in   libris   historicis   stilum   postulabat.     In 


0  v.  inst    orat.  XII.  10.  ?.  46. 
2)  cf.  Eckstein.  1.  1.  p.  76. 

historia  enim  scribenda,  qua  res  gestae  narrantur  et  mores 
temporum  hominumque  ingenia  designantur,  scriptor  brevis 
esse  potest,  concisus,  pressus,  saepe  dumtaxat  leviter  sig- 
nificans,  neque  eo  minus  intelligitur.  At  si f  quis  de 
quaestione  aliqua  disserit,  quae  sive  in  litteris  sive  in 
artibus  versatur,  atque  insuper  dialogi  forma  tali  in 
disputatione  utitur,  ita  ut  in  contrarias  partes  et  varia 
ratione  oratio  explicetur:  is  accuratius  —  res  ipsa  enim 
postulat  —  de  singulis  agere,  omnes  causas  non  solum 
velut  innuendo  significare,  sed  tam  dilucide  quam  plene 
et  copiose  exponere  et  illustrare  debet.  Hac  argumentandi 
ratione,  qualis  historiae  deest,  totum  scripturae  genus 
fusius  ac  ornatius  fieri  per  se  liquet.  Hinc  etiam  non 
rara  in  dialogo  de  oratoribus  verba  ex  vulgari  et  quoti- 
diano  depromta  sermone  et  allocutione  explicanda  sunt; 
hinc  tautologiae  quae  esse  videntur  et  abundantiae  verbo- 
rum;  hinc,  ut  alia  omittanius,  frequens  pro  Taciti  more 
usus  hercule  interjectionis,  quem  nonnulli  vehementer 
increpuere  —  iniuria  profecto;  nam  in  sobria  et  simplici 
historiarum  dictione  tales  voces  asseverationem  et  tamquani 
iusiurandum  addcntes  non  habent  locum,  in  dialogis,  quibus 
personae  ipsae  loquentes  inducuntur  et  sententias  suas 
pronunciatas  a  dubitationibus  contrariis  defendunt,  iustis- 
sime  adhibentur.  Disertis  verbis  hanc  discrepantiam  intcr 
subhme  genus  historicum  et  humiliorem  levioremque  dialogi 
stilum  intercedentem  Plinius  describit:1)  „habet  quidem 
oratio"  inquit  „et  Mstoria  multa  communia,  sed  plura 
dirersa  in  his  ipsis,  quae  communia  videntur.  Narrat 
sane  ipsa;  narrat  haec,  sed  aliter.  Iluic  pleraque  hu- 
tnilia  et  sordida  et  ex  medio  petita;  illi  omnia  recondita, 
splendida,  cxcelsa  conveniunt.  Ilanc  saepius  ossa,  mus- 
culi,  nervi,  illam  tori  quidam  et  quasi  iubac  decent  Haec 
rel  maxime  vi,  amaritudine,  instantia,  illa  tractu  et  sua- 
vitate  atque  etiam  dulcedine  placet.     Postremo  alia  verba, 


0  iu  epp.  V.  8. 

alius  sonus,  alia  constructio.  Nam  plurimum  refert,  ut 
Thucydides  ait,  xTijpa  sit  an  aytovioua:  quorum  alterum 
oratio,  alterum  historia  estu. 

Tamen  has  duas  quas  protulimus  causas  ad  stili  di- 
versitatem  aliquo  modo  explicandam  idoneas  non  accipit 
Lipsius  easque  refellere  conatur  Ciceronis  exemplum  in 
comparationem  vocans;  dicit  enim:  „numquam  [stilus  in 
aetate  aut  argumento  iia  mutari  potest],  ut  abeat  prorsus 
a  sese.  Quidquid  Cicero  scripsit,  senex,  iuvenis,  philo- 
logu?n,  philosophum,  in  iis  tamen  lineamenta  quaedam 
apparent  eiusdem  viri  ei  vultus".  Sed  praeterquam  quod 
Cicero  numquam  in  genere  historico  versatus  est,  minime 
difficile  est  ad  intelligendum  hanc  comparationem  non  esse 
iustam.  Nam  Cicero  auctor  est  sanae  quidem  et  ingenuae 
mentis  intelligentisque  iudicii,  sed  sine  propria  et  singu- 
lari  ingenii  forma,  quo  fit,  ut  etiam  stilus  eius  nullam 
exhibeat  proprietatem  ab  aliis  eandem  rationem  ac  volun- 
tatem  sequentibus  vel  prorsus  recedentem  neque  umquam 
per  totam  aetatem  aliquanto  immutatus  sit,  Et  recte  Chr. 
Garvius  dicit:1)  „icer  ohne  alle  affectation,  natiirlich,  klar 
undfliessendschreibt,  wird  immer  ciceronianischschreibenu. 
Tacitus  vero,  qui  tanta  ingenii  proprietate,  tanta  arbitrii 
libertate  est,  ut  omnium  fere  aequalium  insigniter  sit 
dissimilis,  et  in  aetate  et  pro  argumenti  tractati  genere 
scribendi  rationem  immutare  potuit  et  immutavit.  Atque 
Lipsius  ipse  testis  est  stilum,  ingenii  velut  imaginem  et 
vestigium,  in  tempus  mutari.  Morhofius  enim  ita  dicit  de 
Lipsio:2)  „rehementer  senex  a  iuvene  discrepat;  cum 
enim  in  iuventute  sua  Ciceronianam  dictionem  sequeretur, 
maturioribus  annis  paene  novum  eloquentiae  genus  sibi 
finxit". 


0  in  praefatione,  qnae  Ciceronis  de  officiis  librorum  trans- 
lationi  vernacnlae  ed.  II.  a.  1801.  praemittitnr,  p.  XXV.  cf.  ibid. 
p.  X.  sqq. 

2)  in  polyhistor.  I.  24.  p.  299.  Ltib.  1714. 

Atqui  tantumniodo  ex  parte  aliqua  duae  illae  causae 
stili  discrepantiam  inter  dialogum  et  historica  Taciti  scripta 
intercedentem  explicare  possunt,  neque  vero  omnino  eam 
planam  facere  et  comprobare:  quod  sane  fieri  non  potest, 
nisi  si  historicorum  librorum  dictionem  penitus  perspectam 
habebis.  Quorum  enim  stilus  non  omni  ex  parte  nativus 
est,  sed  affectatus,  quaesitus,  simulatus;  atque  id  Taciti 
maxime  est  proprium  eoque  ab  aequalibus  differt,  quod 
dictionem  fere  universam  sibi,  totum  orationis  vultum  ac 
colorem  ad  animi  affectionem  et  habitum  ipse  finxit :  uni- 
versus  Taciti  stilus  in  unam  quamque  partem  consulte  et 
cogitate  factus  est.  Singularis  haec  dictionis  conformatio 
psychologicum  quoddam  habet  fundamentum.  Crudelis  et 
saevus  Domitiani  principatus,  cui  non  solum  quaeque 
libertatis  significatio,  sed  nobilis  etiam  quisque  motus 
periculosus  videbatur,  absoluta  honestatis  oppressio  et 
perversitatis  potentia,  ultimae  servitutis  longi  illi  anni, 
quibus  homines  „memoriam  quoque  ipsam  cum  voce  per- 
didissent,  si  tam  in  nostra  potesiaie  esset  oblicisci  quam 
tacere/' l)  totam  Taciti  mentem  vehementisse  penetraverant 
atque  permoverant  et  vivida  illorum  temporum  memoria 
in  eius  pectore  haerebat.  Quindecim  per  annos  impositum 
silentium  ingenium  sublime  et  erectum  impedivit,  quominus 
ad  naturam  et  voluntatein  expanderetur,  et  scriptoris 
animum  in  tetricam  illam  austeritatem  et  tristitiam  rerum- 
que  humanarum  despicientiam  inclinavit,  qua  omnia  eius 
scripta  imbuta  sunt;  cogitationes  non  liberae  et  in  in- 
fimum  pectus  repressae  proprium  acumen,  ne  dicam  acer- 
bitatem  acceperunt;  hac  tamquam  permixtione  intestina 
stilus  etiam  impulsus  et  directus  suam  viam  iniit.  Prae- 
clara  sunt  in  hunc  locum  Steineri2)  verba:  „die  nach 
aussen  gehemmte  krafi  musstc  sich  in  sich  vertiefen  und 


*)  Agric.  c.  2. 

2)  1.  1.  p.  20.  —  Eandem  causam  psychologicam  singulari 
dictioni  Taciteae  Herderus  supponit  in  ^ansichten  des  classischen 
altertums-'  II.  p.  310.  sq. 

concentrieren,  um  nack  dem  aufhorenden  druche  (S)nunc 
demum  redit  animus"  Agr.  c.  3.)  desto  gertaltiger  empor- 
zuschnellen;  so  dass  die  eigentiimlicke  pragnanz  und 
elasticitdt  seines  kistoriscken  stiles}  icie  sie  gleick  im 
Agricola  und  in  der  Germania  kervortritt,  als  das  ge- 
meinsame  product  der  angebornen  geistesarl  und  der  sie 
modificierenden  lebenssckieksale  des  rerfassers  anzuseken 
istsc.  —  Hinc  illa  tragica  quaedam  dictionis  granditas 
et  severitas,  hinc  brevitas  illa  putida  et  turgens  sententiis, 
qua  velut  seniper  repetito  et  novo  pulsu  atque  impetu 
lector  perpetuo  suspensus  et  intentus  tenetur.  Facile  sane 
intelligitur  talem  stilum,  cuius  vera  proprietas  non  in 
aetatis  indole,  sed  in  auctoris  ipso  ingenio  et  ipsa  volun- 
tate  collocata  sit,  non  ubique  sibi  omnino  parem  fuisse, 
sed  diversa  stadia  percurrisse  et,  ut  Weinkauffii  iam  supra 
laudati  verbis  utar,  etiamsi  ubique  eundem  vultum,  tamen 
varium  colorem  prae  se  ferre.  Et  profecto  singulos  Tacitei 
stili  gradus  commonstrare  possumus.  Est  autem  series  scrip- 
torum  Taciteorum  et  ad  tempora  et  ad  stili  progressum 
ordinatorum  haecce :  Agricola,  Germania,  historiae,  annales. 
Ac  Agricola,  qui  anno  post  Christum  natum  97.  ex- 
eunte  vel  a.  98.  ineunte  conscriptus  est,  propinquissimus 
est  prioribus  Taciti  studiis  rhetoricis,  oratio  adhuc  laetior 
et  commodior,  periodi  pleniores  et  accuratiores  sunt  quam 
in  operibus  sequentibus.  Tamen  iam  singulari  brevitati  in 
dictione  et  in  constructione  et  in  enunciationum  composi- 
tione  auctor  operam  dat:  neque  enim  desunt  succinctae 
et  concisae  figurarum  et  verborum  species,  ita  ut  primum 
novae  dicendi  rationis  monumentum  Agricola  habendus  sit. 
In  Agricola  auctor  adhuc  in  transitu  versatur  ad  novum 
stilum,  ita  quidem,  ut  iam  potius  in  hunc  inclinet,  sed  etiam 
priorum  studiorum  in  vestigiis  non  nihil  haereat.  Quo  fit, 
reor,  ut  tota  dictio  etiam  subobscura  sit  nec  satis  dilucida 
et  plana.  Et  Tacitus  in  Agricolae  prooemio  ipse  se  ex- 
cusare  videtur,  quod  nervosum  quoddam  et  robustum  dicendi 
genus  quaesiverit:  „incondita  enim  ac  rudis  voxu  iam  non 
idonea  erat  ad  orationem  libere  et  artificiose  excolendam. 

In  Gerniania  paullo  post  Agricolam  edita  iam  multo 
niagis  novus  et  proprius  stilus  excultus  est,  quem  auctor 
in  Agricola  iam  quidem  appetit,  sed  non  satis  in  potestate 
videtur  tenere:  sententiae  sunt  breviores  et  iam  potius 
leviter  significatae  quam  plane  demonstratae  et  declaratae, 
constructiones  exquisitiores,  membra  variata  et  iam  abrupta 
et  contracta  nec  semper  rhetorico  modo  concinne  et  ae- 
qualiter  inter  se  coniuncta. 

Historiarum  libri  prospera  Traiani  aetate  compositi 
sunt,  qua  respublica  quietissima  et  Tacitus  ipse  ab  omni 
parte  beatissimus  erat.  Itaque  stilus  eorum  etiam  pro 
more  Taciteo  purissimus  est,  nervosus  quidem  et  subtilis, 
sed  copiosus  sine  abundantiaet  praecellens  quodam  splendore. 

Ad  summum  vero  gradum  propria  Taciti  in  historia 
scribenda  ratio  perducta  est  in  annalibus  finem  versus 
Traiani  principatus  et  ipsius  Taciti  vitae  editis:  extrema 
et  in  verbis  et  in  figuris  subtilitas,  vocabula  quaesita,  ap- 
parata,  praegnantia,  iuncturae  contortae  nec  raro  durae 
ac  violentae,  summa  vero  ubique  severitas  et  granditas, 
ita  ut  cuipiam  nimis  molesta  videatur:  quot  verba,  tot 
sententiae,  tot  gravissimae  cogitationes,  ita  ut  quodque 
verbum  lectorem  intestino  quodam  impetu  propellat,  ex 
poetico  imprimis  usu  voces  et  figurae  repetitae,  nihil  fere 
sermonis  vulgaris.  Hic  igitur,  qui  annales  ornat,  proprius 
est  Taciteae  dictionis  vultus,  haec  vera  sublimitas,  haec 
summa  in  historia  componenda  laus  et  gloria:  hinc  vero 
etiam  iusta  stili  reprehensio.  Nam  talem  dictionem,  quippe 
quae  nihil  fere  habet  nativi,  ubique  quaesita,  ficta,  coacta 
est,  non  omnino  esse  laudandam  per  se  liquet;  neque  de- 
sunt,  qui  ob  eam  causam  Tacitum  ex  scholis  removendum 
esse  censeant.  — 

.  Haec  igitur  stadia  Taciti  stilus  percurrit,  his  gradibus 
ad  simmium  suae  naturae  cacumen  progressus  est.  Qua- 
cum  vi  et  effectu  Tacitus  illa  propria  oratione  ab  auctore 
ipso  in  ccrtuni  finem  efficta  usus  sit  in  libris  suis  historicis, 
ex  eo  videre  licet,  quod  quisque  eos  diligentius  legerit, 
lectitaverit,  perscrutatus  erit,  intellexerit,  sermonis  gran- 

ditate  et  nitore  non  minus  quam  sententiis  magnificis, 
ingenio  singulari  scriptoris  et  indole  intestina  iterum 
iterumque  allicitur,  capitur,  tenetur.  Verum  Tacitus  num 
praeterquam  in  historiis  conscribendis  alioquin  illam 
propriam  dictionem  adhibere  poterat?  —  Xon  credo, 
neque  umquam  mihi  persuadebo.  Tacitus  hac  dicendi 
ratione  si  in  senatu,  in  iudiciis  usus  esset,  certo  non  illam 
eloquentissimi  hominis  inter  aequales  gloriam  adeptus 
esset;  —  nemo  enim  eum  intellexisset.  In  publicis  ne- 
gotiis  coram  imperatore  agendis,  in  orationibus  in  senatu 
habendis,  in  causis  iudicialibus,  in  epistulis  nullo  pacto 
illa  cum  concisione,  cum  pressa  et  puticla  brevitate  loqui 
poterat,  qua  annales  praecellunt.  At,  inquiunt,  duplex 
ideo  dicendi  genus  Tacitus  habuit  atque  in  operibus  et 
consuetudine  quotidiana  adhibuit?  —  Profecto  duplex, 
respondemus;  alterum  ad  excelsam  et  magnificam  materiam 
tractandam  icloneum,  quaesitum,  contortum,  severum,  ex- 
aggeratum,  alterum  ad  disceptationes  et  acl  usum  quo- 
tidianum  humilius,  lenius,  nativum,  aequaliter  compositum. 
Hoc  inaffectato  et  simplici  stilo,  quem  Tacitum  praeter 
historicum  habuisse  necesse  est,  dialogus  noster  conscrip- 
tus  est;  eodem  in  tempus  forsan  aliquantulum  immutato 
Tacitus  in  orationibus,  concionibus,  epistulis  usus  est,  de 
quibus  Plinius  aliique  tradidere. 

Itaque  postrema  etiam  quaestione  disceptata  id  con- 
firmandum  est  Tacito  dialogi  auctori  omnino  nihil  repugnare, 
cum  stili  etiam  diversitas  obvia  in  dialogo  declarata  sit 
et  plana  facta. 

Iam  vero  iuvabit  colligere  et  breviter  commonere, 
quibus  de  rebus  verba  fecerimus,  ut  tota  dissertatio  in 
unum  locum  coacta  unum  sub  adspectum  subiiciatur.  — 
Codicum  manuscriptorum  traditione  dialogus  de  oratoribus 
Tacito  adscribitur,  quorum  de  fide  et  auctoritate  demon- 
stravimus  nullani  esse  dubitandi  causam.  Suspiciones 
autem,  in  quibus  viri  docti  haesitavere,  non  in  externa 
conditione,  sed  in  stili  diversitate  collocatae  sunt,  quae 
satis  gravis  visa  est  causa,  ut  contra  librorum  auctoritatem 

Tacito  dialogum  abiudicent.  At  libellus  iste  haud  ambigue 
et  plane  Taciti  naturam  et  ingenium  prae  se  fert  et  ne 
a  studiis  quidem  eius  alienus  est.  Ea  ipsa  vero  saepe 
notata  et  saepe  agitata  stili  discrepantia  explanatur  nec 
nimis  mira  videtur,  primum  quod  conscriptionis  tempus 
a  reliquis  eiusdem  auctoris  libris  longe  abest,  tum  quod 
materiae  tractatae  et  formae  dissertationis  ipsi  alius 
dictionis  vultus  convenit,  denique  ac  maxime  quod  Tacitus 
certum  in  finem  proprium  sibi  finxit  stilum  historicum, 
praeter  quem  quaesitum  etiam  simplici  et  nativo  dicendi 
genere  uti  potuit,  nec  potuit,  sed  debuit.  Sic  iam  sine 
ulla  dubitatione  et  confidenter  id  affirmandum  esse  putanms: 
nullo  omnino  iure  dialogum  de  oratoribus  Tacito  abiudi- 
cari  posse.  Summa  vero  et  principalis  causa  huius  nostrae 
sententiae,  unde  egressi  sumus  et  quo  disceptationem  re- 
ducimus,  in  iustissima  et  firmissima  ratione  critica  est 
posita:  librorum  manuscriptorum  traditioni  prima  ubique 
fides  est  habenda.  Quam  vero  rationem  cum  perniulti 
viri  docti  neglexissent,  cum  praeiudiciis  capti  stabile  ali- 
quod  invenisse  credidissent,  quod  qualibet  ratione  confir- 
mandum  esset,  in  errores  inciderunt,  quos,  quia  interdum 
subtiles  et  ingeniosi  erant,  sub  specie  quadam  veritatis 
ipsi  affirmabant.  Verissinmm  enim  est,  quod  Lachmannus 
dicit  in  „betrachtungen  iiber  Homer^s  Ilias" :x)  „ein  rein 
negatices  und  polemisches  verfahren  fiihrt  in  kritischen 
dingen  immer  zu  abenteuerlichen  iibertreibunge?i£C. 


0  ed.  II.  a.  1865.  p.3. 

